
Raportul privind starea pădurilor

pe anul 2022



1.  SUPRAFAŢA FONDULUI FORESTIER NAŢIONAL

           Fondul forestier național este constituit din totalitatea pădurilor, a terenurilor destinate împăduririi, a celor care servesc nevoilor de cultură, producție sau administrație silvică, a iazurilor, a albiilor pâraielor, a altor terenuri cu destinație forestieră, inclusiv cele neproductive, cuprinse în amenajamente silvice la data de 1 ianuarie 1990, inclusiv cu modificările de suprafață, conform operațiunilor de intrări-ieșiri efectuate în condițiile legii, constituie, indiferent de forma de proprietate.(Codul Silvic, art. 1 alin.( 1))


Aproximativ o treime din suprafața României este acoperită de fondul forestier, celelalte două treimi fiind terenuri agricole și terenuri acoperite de ape. La data de 31.12.2022¹⁾ fondul forestier național înregistra o suprafață de 6613 mii ha, reprezentând 27,7% din suprafaţa ţării.
¹⁾Statistica activităţilor din silviculturâ în anul 2022-Institutul Naţional de Statistică
      Faţă de situaţia existentă la 31.12.2013 (6539 mii ha), suprafaţa fondului forestier naţional a înregistrat o creştere 1,1 %, în principal datorită unor reamenajări de păşuni împădurite şi introducerii în fondul forestier a terenurilor degradate, conform prevederilor Legii nr. 46/2008 – Codul silvic, republicată,  cu modificările şi completările ulterioare, precum și datorită  compensării terenurilor scoase definitiv din fond forestier.
 	Suprafața fondului forestier este acoperită în proporție de 98% de păduri, diferența de cca 2% fiind terenuri destinate gospodăririi pădurilor (drumuri forestiere, pepiniere, etc). Condițiile de relief și climă ale țării noastre  au determinat  ca speciile de rășinoase să ocupe  o treime din suprafața pădurilor din fondul forestier national, restul de două treimi fiind ocupată de speciile de foioase. 







Aproximativ 42 % din suprafața fondului forestier este constituită din pădurile cuprinse în limitele judeţelor Suceava (6,6%), Caraș-Severin (6,5%), Hunedoara (4,8%), Argeș (4,2%), Vâlcea (4,1%), Bacău (4,1%),  Harghita (4%), Neamt (4%) și  Maramureș (3,9%) .


Distribuţia fondului forestier pe regiuni de dezvoltare prezintă o podere însemnată a pădurilor în regiunile de dezvoltare CENTRU (19,3%) şi NORD-EST (18,2%), urmate de regiunile de dezvoltare VEST (16,2%), NORD-VEST (15,2%), SUD-VEST-OLTENIA (12,3%) și cele  mai scăzute se înregistrează în regiunile SUD-MUNTENIA (10,0%), SUD-EST (8,4%) şi BUCUREŞTI-ILFOV (0,4%). 




  Distribuția  fondul forestier, pe regiuni de dezvoltare,  la sfârşitul anului 2022  - ha -  

Structura fondului forestier,  pe forme de proprietate, la nivelul anului 2022




1.1.Suprafaţa fondului forestier proprietate publică a statului

Fondul forestier proprietate publică a statului, aflat în administrarea Regiei Naţionale a Pădurilor - Romsilva ocupa, la data de 31 decembrie 2022, conform raportărilor statistice transmise de direcţiile silvice, o suprafață totală de 3.126.960 ha (Sursa:RNP).
     Faţă de situaţia existentă la sfârşitul anului 2021, se înregistrează o diminuare a suprafeţei fondului forestier proprietate publică a statului cu  1135 ha. 
     Modificările de suprafaţă efectuate în cursul anului 2022 au fost determinate, în principal, de:
- punerile în posesie efectuate ca urmare a aplicării legilor fondului funciar; 
- corecțiile de suprafețe operate cu ocazia lucrărilor de reamenajare a unor ocoale silvice; 
- scoaterilor definitive ale unor terenuri din fondul forestier proprietate publică a statului; 
- suprafețe predate în baza Legii nr. 220/2018;
- suprafețe predate în baza Legii nr. 192/2010
- suprafețe reprimite în fondul forestier proprietate publică a statului în urma unor hotărâri judecătorești definitive și irevocabile sau a unor invalidări ale comisiilor județene;
- terenuri achiziționate conform prevederilor H.G. 118/2010;
- suprafețe primite în compensare în urma scoaterilor definitive din fondul forestier proprietate a statului; 
- suprafețele nepuse în posesie conform Legii nr. 18/1991, republicată, cu modificările și completările ulterioare, care au rămas disponibile după finalizarea aplicării legii susmenționate și  au fost preluate prin procese verbale de predare – primire încheiate între ocolul silvic și comisia locală de fond funciar;
- alte cauze. 
	          
Din punct de vedere al structurii pe specii, fagul este specia majoritară în compoziţia pădurilor, ocupând 32% din suprafaţa acestora, urmată de molid (19%), cvercinee (18%) și diverse specii tari(17%). Structura pădurilor pe specii şi grupe de specii este prezentată mai jos.


Din punct de vedere funcţional, pădurile încadrate în grupa funcţională I- cu funcţii speciale de protecţie, sunt majoritare, reprezentând 68% din suprafața totală a pădurilor din fondul forestier național, în timp ce pădurile cu funcţii de producţie şi protecţie (grupa funcţională II) ocupă doar 32% din suprafaţa.



      Suprafața fondului forestier proprietatea publică a statului administrat de R.A. Administrația Patrimoniului Protocolului de Stat era 2561,8 ha la data de 31.12.2022
    Suprafata fondului forestier proprietate publica a statului aflata la  data de 31.12.2022  in administrarea Institutul Național de Cercetare-Dezvoltare în Silvicultură “Marin Drăcea” era de 47706 ha, înregistrând o diminuare cu 152 ha față de anul 2021 ha.

1.2. Suprafaţa fondului forestier proprietate privată a persoanelor fizice şi juridice, proprietate publică şi privată a unităţilor administrativ – teritoriale

La 31.12.2022  suprafaţa fondului forestier deţinută de alţi proprietari decât statul era de 3.436 mii ha ( în creștere cu 0,004 % față de  anul 2013), din care:
-proprietate privată a persoanelor fizice şi juridice  34,3%;
-proprietate publică a unităţilor administrativ –  teritoriale 16,1%; 
-proprietate privată a unităţilor administrativ – teritoriale  1,6%.

	Forme de proprietate                                                                                        
                                                            Anul                                                                                                                                                                                                                                                 
	2013
	2014
	2015
	2016
	2017
	2018
	2019
	2020
	2021
	2022

	Fondul forestier – total 
	6539
	6545
	6555
	6559
	6565
	6583
	6592
	6604
	6607
	6613

	Proprietate publică
	4262
	4253
	4249
	4245
	4233
	4232
	4236
	4240
	4245
	4244

	– a statului
	3228
	3217
	3203
	3194
	3189
	3186
	3183
	3179
	3179
	3177

	– a unităţilor administrativ-teritoriale
	1034
	1036
	1046
	1051
	1044
	1046
	1053
	1061
	1066
	1067

	Proprietate privată
	2277
	2292
	2306
	2314
	2332
	2351
	2356
	2364
	2362
	2369

	– a persoanelor fizice şi juridice
	2188
	2203
	2215
	2225
	2239
	2248
	2251
	2261
	2263
	2269

	– a unităţilor administrativ-teritoriale
	89
	89
	91
	89
	93
	103
	105
	103
	99
	100


Sursa: INS
1.3. Dinamica suprafeței fondului forestier național (ieșiri, intrări, ocupări temporare)

         În conformitate cu competenţele stabilite prin  Legea nr.46/2008 – Codul silvic, in anul 2022, Ministerul Mediului, Apelor și Pădurilor şi structurile teritoriale de specialitate au aprobat scoaterea definitivă din fondul forestier național a unor suprafeţe însumând 172,1747 ha  compensate cu terenuri echivalente ca suprafaţă şi bonitate în suprafață de 141,7118 ha, oferite de beneficiari pentru a fi preluate în fondul forestier.  Au fost emise un numar de 614 aprobări pentru ocuparea temporară a 159,8621  ha din fondul forestier național.
	Pentru terenurile cu suprafaţa mai mică de 1 hectar, Gărzile Forestiere au avut competenţa de aprobare a scoaterii din circuitul silvic,  în conformitate cu prevederile Legii nr.46/2008 – Codul silvic şi Ordinului nr.30/2009 privind delegarea competenței de aprobare a solicitărilor de scoatere definitivă sau de ocupare temporară a terenurilor din fondul forestier care au suprafața mai mică de 1 ha conducătorilor subunităților teritoriale de specialitate ale autorității publice centrale care răspunde de silvicultură. În baza acestor acte normative a fost aprobată scoaterea definitivă din fondul forestier național a unei suprafețe de 12,1196 ha (compensate cu terenuri în suprafață de 59,7987 ha) şi ocuparea temporară a unor suprafețe însumând 137,1968 ha. 

1.4. Schimbarea categoriei de folosinţă silvică a terenurilor din fondul forestier

În cursul anului 2022, Ministerul Apelor și Pădurilor a aprobat schimbarea categoriei de folosinţă pentru suprafaţa totală de 69,6931ha, din care suprafața de 56,9931 ha pentru drumuri forestiere.


1.5. Evoluția aplicarii prevederilor legilor funciare pentru reconstituirea dreptului de proprietate asupra terenurilor cu vegetație forestieră

  	Pădurile asigură masă lemnoasă, materie primă ce a însoțit societatea umană de la apariția acesteia, contribuind constant la evoluția și dezvoltarea ei până în prezent, precum și o contribuție esențială pentru mentinerea unui mediu favorabil vieții pe planeta noastră. În cursul timpului, această resursă a ajuns să fie recoltată sistematic și diminuată constant, cu precădere după apariției industrializării, proces care a condus la o scăderea semnificativă a suprafețelor acoperite cu păduri astfel încât în prezent se impune necesitatea conservării acestora și chiar eliminarea integrală a intervenției umane în zonele considerate resurse de biodiversitate.
   	Evoluția suprafețelor acoperite cu păduri pe teritoriul țării noastre a însoțit fluctuațiile pe care societatea umană le-a experimentat, cu precădere în ultimii 200 de ani, perioadă pentru care există suficiente documente scrise. Astfel, în jurul anului 1800 provinciile istorice românești erau acoperite de păduri pe circa 8.500.000 ha (36%) având loc reducerea treptată, ca urmare a diverselor legi ce au transferat dreptul de proprietate de la marii proprietari către micii proprietari (reforma agrară din 1864, legea înfințării islazurilor comunale din 1920, etc.). În anul 1948 în România se înregistrează o suprafață de 6.486.471 ha aflată în proprietatea diverselor entități, după cum reiese din lucrarea „Istoria pădurilor românești” scrisă de prof. Dr. C.C.Giurescu:
-suprafața totală  6.486.471 ha-100%
-păduri aparținând statului 1.942.000 ha -29,5%
-păduri aparținând Coroanei Regale 66.492 ha -1%
-păduri comunale și orășenești 681.197 ha -10,6%
-biserici și mânăstiri 467.605 ha -7,3%
-Eforii și fundații 125.628 ha -2,0%
- Composesorate 655.707 ha -10,2%
-Moșneni, răzeși 450.566 ha – 7%
-persoane fizice și societăți anonime 2.097.276 ha – 32,4%

Prin Constituția aprobată în anul 1948 pădurile devin bun comun al poporului și astfel se elimină cele sapte categorii de proprietari care dețineau în proprietate 70% din pădurile din țara noastră și transferă dreptul de proprietate și puterea de decizie privind modului de gestionare și  către stat. Acesta va asigura amenajarea, administrarea și exploatarea pădurilor în sistem unitar pe întreg cuprinsul tării până în anul 1991, când legile fondului funciar vor crea cadrul legal pentru reintroducerea treptată a formelor de proprietate existente până la  1948. 
La sfârșitul anului 1990 fondul forestier al României aflat în proprietatea exclusivă a statului era de 6.367.660 ha , din care 6.248.990 ha pădure și 118.670 ha alte terenuri. 
La sfârșitul anului 2010 fondul forestier al României înregistra o suprafață de 6.515.000 ha , din care:  
- proprietate publică a statului  3.339.000 ha – 51,2 %  
- proprietate privata persoane fizice şi juridice  2.079.000 ha- 31,9%
- proprietate publică a unităţilor administrativ –  teritoriale  1.024.000 ha -15,7%
- proprietate privată a unităţilor administrativ –     teritoriale  73.000 mii ha-1,1%;
Suprafața fonului forestier la sfârșitul anului 2020 era de 6.604.000 ha, din care:
- proprietate publică a statului  3.179 mii ha– 48,1 %   
- proprietate privata persoane fizice şi juridice  2.261 mii ha – 34,2%  
- proprietate publică a unităţilor administrativ –  teritoriale  1.061 mii ha– 16,1 %  
- proprietate privată a unităţilor administrativ –     teritoriale  103  mii ha – 1,6 %  
La nivelul anului 2022 , după 31 ani  de aplicare a legilor fondului funciar , legi care au suferit numeroase modificări  și care au condus la apariția unor noi  forme de proprietate  asupra pădurii, suntem departe de a spune că ne aflăm la sfârșitul acestui proces  care și-a  propus să repare daunele morale și materiale produse de naționalizarea forțată a pădurilor,  reconstruind o societate bazată pe un mozaic  de proprietăți forestiere.  
În condițiile în care în fondul forestier national 48 % este proprietatea publică a statului și 16%  proprietatea publică a unităților administrativ-teritoriale, legile fondului funciar au inițiat  conflicte de natură morală și materială între cetățeni și organele abilitate să aplice  aceste legi conducând la numeroase procese care  nu vor putea să stingă echitabil conflictele care le-au generat.
Până la data de 31.12.2022 a fost validată reconstituirea dreptului de proprietate pentru suprafața de 3.026.402 ha și s-a pus în posesie suprafața de 2.917.262 ha.
Mai jos sunt prezentate motivele nepunerii în posesie a persoanelor fizice/juridice a terenurilor forestiere validate ca drept de proprietate de către comisiile județene de fond funciar sunt:
· lipsa hotărârilor de guvern de trecere din public în privat a terenurilor forestiere supuse retrocedării;
· lipsa specialiștilor în cadastru autorizați de la comisiile locale de fond funciar care să efectueze măsurarea terenurilor forestiere supuse retrocedării;
· lipsa planurilor parcelare la nivel de unități administrativ-teritoriale, în baza cărora se realizează delimitarea și se efectuează punerile în posesie;
· validarea dreptului de proprietate doar ca întindere, fără să se întocmească/valideze anexele cu amplasamentul cadastral și amenajistic al terenurilor forestiere supuse restituirii, pentru a putea fi puse la dispoziția comisiilor locale de fond funciar;
· perpetuarea practicii unor comisii județene de fond funciar de a nu mai supune procedurilor administrative, prevăzute de legile fondului funciar, sentințele judecătorești date în dosare în care direcțiile silvice nu au fost parte, prin care s-a recunoscut reclamanților dreptul de proprietate, ca întindere, iar comisiile locale de fond funciar au fost obligate să facă punerea în posesie și comisiile județene de fond funciar să emită titlurile de proprietate, situații în care se solicită ocoalelor silvice să predea comisiilor locale de fond funciar terenurile forestiere precizate în sentințele judecătorești;
· proprietarii nu sunt de acord cu suprafețele și amplasamentele terenurilor forestiere validate de comisiile județene de fond funciar;
· validarea dreptului de proprietate pe anexe cu terenuri agricole pe vechile amplasamente, iar punerea în posesie efectuându-se cu terenuri forestiere, fără să se aplice prevederile art. 29 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, și fără să se întocmească Anexa 38, în astfel de cazuri;
· sunt deschise acțiuni de contestare, la instanțele de judecată, ale hotărârilor de validare emise de comisiile județene de fond funciar cu încălcarea prevederilor legilor fondului funciar;
· nealocarea de la bugetul statului a fondurilor necesare efectuării măsurătorilor terenurilor forestiere supuse retrocedării.       

1.6. Achiziționarea, prin cumpărare de către stat, prin Regia Națională a  Pădurilor – Romsilva, a terenurilor ce pot fi incluse în fondul forestier proprietate publică a statului.

În anul 2022  s-au achiziționat 216 ha terenuri conform prevederilor HG nr.118/2010.


2. STRUCTURA FONDULUI FORESTIER  NAŢIONAL

2.1.  Suprafaţa fondului forestier naţional

       Fondul forestier național este, după caz, proprietate publică sau privată și constituie bun de interes național.
         Suprafaţa totală a fondului forestier naţional al României este de 6.613 mii ha şi reprezintă 27,7% din suprafaţa ţării.   Media europeană este de 32%.

2.2. Elemente de caracterizare a pădurilor din fondul forestier din România

2. 2.1. Suprafaţa de pădure/locuitor

                Suprafaţa de pădure din fondul forestier pe locuitor este de 0,34 ha  (la 1 ianuarie 2022 populația rezidentă a fost de 19 038 mii persoane¹), apropiată de cea europeană 0,31 ha.
¹Populaţia României rezidentă la 1 ianuarie 2022 www.insse.ro


2. 2.2. Terenurile  acoperite de pădure  și alte categorii de terenuri

      Terenurile din fondul forestier național acoperite de pădure însumau la finele anului 2022 o suprafaţă de 6.457 mii ha, reprezentând 97,6% din suprafața fondul forestier national, 156 mii ha fiind destinate gospodăririi fondului forestier (drumuri forestiere, pepiniere, etc.) 
     



2. 2.3. Distribuţia  pădurilor  pe forme de relief şi etaje fitoclimatice
Distribuţia pădurilor pe forme de relief * 
* Sursa IFN

Distribuţia pădurilor pe etaje fitoclimatice* 

	
	
	
	

	1
	Subalpin

	(F Sa)
	0.5% 

	2
	Montan de molidişuri

	(F M3)
	10.8%

	3
	Montan de amestecuri
	(F M2)
	22.4%


	4
	Montan-premontan de făgete 

	(F M1+F D4)
	15.4%

	5
	Deluros de gorunete, făgete şi goruneto-făgete 

	(F D3)
	24.1%

	6
	Deluros de cvercete (gorun, cer, gârniţă) 

	(F D2)
	14.9%

	7
	Deluros de cvercete cu stejar pedunculat

	(F D1)
	2.9%

	8
	Câmpie forestieră 

	(Fc)
	4.1%

	9
	Silvostepă 

	(Ss)
	2.5%

	10
	Lunca şi Delta Dunării
	
	2,4%


* Sursa IFN	


2. 2.4. Distribuţia pădurilor pe specii si grupe de specii*


* Sursa IFN
        Fondul forestier proprietate a statului aflat sub administrarea Regiei Naționale a Pădurilor-Romsilva, are structura pe specii și grupe de specii prezentată în graficul de mai jos:
                             

Sursa RNP-Romsilva


2. 2.5. Distribuţia pădurilor pe clase de vârstă*
Clase de varstă  -ani-


* Sursa IFN




2. 2.6 Distribuţia pădurilor pe grupe funcţionale

	Grupa I funcţională
	ocupă 66,94% din
suprafaţa fondului forestier național

	Cuprinde păduri cu funcții speciale  de protecție a apelor, a solului, a climei și a obiectivelor de interes național, păduri pentru recreere, păduri de ocrotire a genofondului și ecofondului, precum și pădurile din ariile naturale protejate de interes național
	Păduri cu funcții de protecție a apelor, funcții predominant  hidrologice
 Păduri cu funcții de protecție a terenurilor și solurilor, funcții predominant pedologice
Păduri cu funcții de protecție contra factorilor climatici naturali sau antropici, funcții predominant climatice

Păduri cu funcții de protecție, predominant sociale

	
	Păduri de interes științific, de ocrotire a genofondului și ecofondului forestier și a altor ecosisteme cu elemente naturale de valoare deosebită

Păduri cu funcții speciale pentru conservarea și ocrotirea biodiversității

	
	
	

		Grupa a II-a  funcţională
	ocupă 33.06% din
suprafaţa fondului forestier național
	

	Cuprinde păduri destinate îndeplinirii concomitente a funcției de producție (prioritară) și a uneia sau mai multor funcții de protecție 
	
	

	

	
	











2. 2.7. Distribuţia pădurilor pe tipuri  funcţionale



       Arboretele  incluse în tipul I și II funcțional ocupă 24 % iar cele din tipurile III-VI  ocupau 76 % din suprafața totală a pădurilor.


2. 2.8. Volumul total pe picior al pădurilor

     Volumul total pe picior al pădurilor este de 2.221 milioane mc repartizat pe specii  şi categorii de specii astfel*:
	Specia
	Pondere din volumul total

	Răşinoase
	30.97 %

	Fag
	38.94 %

	Stejar
	13.74 %

	Diverse
	16.34 %


* Sursa IFN


2. 2.9. Volumul mediu la hectar

	Volumul mediu la hectar al arboretelor care constituie fondul forestier este de 321,9 mc*. Media europeană a volumul mediu la hectar este de 147 mc.
*Sursa IFN
2. 2.10. Creşterea medie anuală

       Creşterea medie anuală a arboretelor care constituie fondul forestier este de 7.8 mc/an/ha*. Media europeană este de 4,4 mc/an/ha.
* Sursa IFN
2. 2.11. Volumul anual posibil de recoltat

         Volumul de masă lemnoasă posibil de recoltat* anual din arboretele care constituie fondul forestier era în anul 2022 de 21,6 milioane mc, din suprafețele  pentru care legea obligă la elaborarea amenajamentului silvic. 
*principale,secundare, conservare,igienă


2. 2.12. Zone cu deficit de vegetaţie forestieră şi disponibilităţi de împădurire

		Nr.
	Judetul
	% 

	1
	Municipiul Bucuresti
	3

	2
	Calarasi
	4

	3
	Teleorman
	5

	4
	Braila
	6

	5
	Constanta
	6

	6
	Ialomita
	6

	7
	Galati
	8

	8
	Olt
	10

	9
	Botosani
	11

	10
	Giurgiu
	11

	11
	Tulcea
	12

	12
	Dolj
	12

	13
	Timis
	12

	14
	Vaslui
	14

	15
	Satu Mare
	16

	16
	Ilfov
	16

	17
	Iasi
	18

	18
	Cluj
	24

	19
	Salaj
	25

	20
	Buzau
	26

	21
	Arad
	27

	22
	Bihor
	28

	23
	Dambovita
	29



	    Zonă deficitară în păduri-județul în care suprafață fondului forestier  reprezintă mai puțin de 30% din suprafața totală a acestuia, conform Legii nr. 46/2008 - Codul silvic, republicată, cu modificările și completările ulterioare.
     Din cele 41 de județe ale României, 29 sunt județe deficitare în păduri, conform tabelului anexat. Pentru perioada următoare se preconizează o  majorare a suprafeţei ocupate cu vegetaţie forestieră, cu prioritate în aceste judeţe, prin împăduriri în terenuri degradate inapte pentru agricultură şi prin împăduriri în vederea realizării Sistemului naţional de perdele forestiere de protecţie.          






3. CADRUL INSTITUŢIONAL ŞI LEGISLATIV

3.1 Cadrul institutional

     În cadrul Ministerului Mediului, Apelor şi Pădurilor, componenta de silvicultură a fost coordonată de o direcție generală. 
     În subordinea Ministerului Mediului, Apelor şi Pădurilor au funcţionat 9 Gărzi Forestiere, având un număr de 1.007 posturi.  

3.2 Cadrul legislativ

	În cursul anului 2022 au fost elaborate o serie de proiecte de reglementare, prezentate în tabelul de mai jos, care au avut drept scop actualizarea legislaţiei silvice în concordanţă cu dinamica problematicii sectorului şi pentru alinierea acesteia la normele europene.
	Tipul actului normativ
	Nr.

	Lege
	0

	Ordonanţă de Urgenţă a Guvernului
	3

	Ordonanţă a Guvernului
	0

	Hotărâri de Guvern
	15

	Ordin de ministru cu caracter normativ
	19

	Ordin de ministru cu caracter individual
	499






[bookmark: _Hlk156472986]3.3. Autorizări, atestări, licențe 

În anul 2022 autoritatea publică centrală care răspunde de silvicultură  a desfășurat activități de  autorizare, atestare și eliberare de licențe pentru domeniul său de activitate, după cum urmează:
· au fost organizate 5 şedinţe pentru atestarea/reatestarea persoanelor fizice şi juridice care efectuează proiectarea şi/sau execută lucrările de îmbunătăţiri funciare din domeniul silvic; au fost analizate documentaţiilor depuse în acest scop şi au fost acordate certificate de atestare pentru 84 persoane fizice şi 87 persoane juridice;
· au fost emise pentru persoane fizice şi juridice un număr de 5 certificate de atestare pentru proiectarea de    drumuri forestiere conform OM nr. 576/2009;
· au fost organizate 6 şedinţe ale Comisiei pentru încadrarea personalului pe grade profesionale şi gradaţii, pentru promovarea în grade superioare şi pentru acordarea de gradaţii,  în urma cărora au fost acordate grade şi gradaţii pentru 676 persoane care îşi desfăşoară activitatea în domeniul silvic;
·  au fost organizate 16 şedinţe ale Comisiei pentru autorizarea ocoalelor silvice, în cadrul cărora s-au emis o  notificare în vederea retragerii autorizaţiilor de funcţionare, s-a analizat o documentație pentru autorizarea funcționării ocoalelor silvice, s-au emis 15 avize de numire și revocare în funcţia de şef de ocol.
· Au fost analizate 47 documentaţii pentru emitere certificate de menţiuni pentru care s-au eliberat 46 certificate de menţiuni.
· Au fost organizate 3 ședințe ale comisiei de autorizare a producătorilor materialelor forestiere de reproducere în urma cărora s-au emis 23 autorizaţii.
· S-au emis 85 certificate de origine pentru biomasa din silvicultură şi industriile conexe.

[bookmark: _Hlk156488179]4. ADMINISTRAREA FONDULUI FORESTIER ȘI ASIGURAREA SERVICIILOR SILVICE

Pentru o suprafaţă reprezentând aproximativ  65% din fondul forestier național  administrarea sau serviciile silvice sunt asigurate de  Regia Naţională a Pădurilor-Romsilva iar pentru restul suprafeței administrarea sau serviciile silvice se asigură prin ocoale silvice de regim. 
	La sfarşitul anului 2022 erau autorizate 465  ocoale silvice, din care 313 ocoale din structura Regiei Naţionale a Pădurilor Romsilva, 145 ocoale silvice de regim, Institutul Național de Cercetare-Dezvoltare în Silvicultură “ Marin Drăcea”  cu 6 baze experimentale și un ocol silvic al Regiei Autonome –Administrația Patrimoniului Protocolului de Stat.

4.1. Administrarea fondului forestier şi asigurarea serviciilor silvice de către Regia Națională a Pădurilor-Romsilva

Până la data de 31.12.2022, din suprafaţa totală  de terenuri forestiere puse în posesie, direcțiile silvice și ocoalele silvice din structura regiei Naționale a Pădurilor au încheiat 1.048 contracte de administrare, pentru suprafaţa de 373.668 ha și 120.946 de contracte de prestări servicii silvice, pentru suprafaţa de 603.113 ha.
La data de 31.12.2022, ocoalele silvice din structura Regiei Naționale a Pădurilor - Romsilva mai asigurau serviciile de pază şi monitorizare a stării de sănătate a pădurilor pentru:
- suprafața de 19.477 ha de terenuri forestiere aflate în litigiu, pentru care s-a suspendat serviciul public cu specific silvic de către structurile teritoriale ale autorității publice centrale care răspunde de silvicultură, în temeiul prevederilor Legii nr. 374/2006 , fiind asigurate servicii de pază și monitorizate a stării de sănătate a pădurilor;
- 164.418 ha fond forestier pentru care nu există administrare sau pentru care nu există administrare sau pentru care nu sunt asigurate serviciile silvice, cu proprietari neidentificați sau decedați și pentru care nu s-a realizat dezbaterea succesorală. 
După intrarea în vigoare a Legii nr. 175/2017 de modificare a Legii nr. 46/2008 – Codul silvic, Regia Națională a Pădurilor – Romsilva și direcțiile silvice/ocoalele silvice din structura acesteia, împreună cu autoritatea publică centrală care răspunde de silvicultură și gărzile forestiere, au demarat acțiuni de identificare a terenurilor forestiere puse în posesia persoanelor fizice/juridice și cărora nu li se asigură administrarea/serviciile silvice printr-un ocol silvic autorizat, în vederea executării controalelor de fond și preluării în pază, pe bază de contract, în cazul în care proprietarii depun cereri sau pe bază de act de constatare în cazul proprietarilor neidentificați, cei care nu fac dovada dreptului de proprietate cu acte și cei decedați, dar fără dezbatere succesorală realizată.
Regia Națională a Pădurilor-Romsilva administrează sau asigură serviciile silvice pentru o suprafață totală de 1.160.676 ha de terenuri forestiere aparținând altor proprietari decât statul.




5. ACTIVITĂȚI SPECIFICE FONDULUI FORESTIER NAȚIONAL

5.1  Regenerarea pădurilor

         Regenerarea pădurii este procesul silvicultural prin care o generaţie de arbori care şi-a încheiat ciclul de vegetaţie este înlocuită de o noua generaţie. Regenerarea este o verigă obligatorie în evolutia pădurii care îi asigură acesteia permanenţa în spaţiu şi timp.
         Codul silvic impune executarea lucrărilor de regenerare în conformitate cu prevederile amenajamentelor silvice sau ale studiilor de specialitate.
În vederea realizării unor arborete de calitate superioară  şi exercitarea cu continuitate de către acestea a funcţiilor de protecţie, Codul silvic prevede, cu unele excepţii, aplicarea regimului codru iar în ceea ce priveşte lucrările de regenerare artificială şi de completare a regenerărilor naturale este obligatorie realizarea acestor lucrări, în termen de cel mult două sezoane de vegetaţie de la tăierea unică sau definitivă. 
În anul 2022 au fost executate  lucrări de regenerare a pădurilor pe suprafaţa de 27981, cu 1696 ha mai mult decât în anul 2013.

Evoluţia lucrărilor de regenerare în perioada 2012-2021
ha
	Anul
	Regenerări naturale
	Împăduriri
	Total

	2013
	15.848
	10.437
	 26.285

	2014
	16.997
	12.508
	 29.505

	2015
	16.904
	11.846
	 28.750

	2016
	16.841
	11.615
	 28.456

	2017
	17.296
	10.736
	28.032

	2018
	17.972
	9.071
	27.043

	2019
	16.016
	8.443
	24.459

	2020
	16.987
	8.027
	25.189

	2021
	15 904
	8 077
	23 984

	2022
	19 781
	8 200
	27 981

Preocuparea pentru regenerarea arboretelor din fondul forestier din suprafețele de pe care s-a recoltat masa lemnoasă, ca urmare a aplicării tăierilor de produse principale, dar și pentru împădurirea terenurilor fără vegetaţie forestieră, care nu au avut alte folosinţe atribuite prin amenajamentele silvice, precum şi pentru reconstrucţia ecologică a terenurilor afectate de diferite forme de degradare, au constituit obiective prioritare.

În ultimii zece ani s-au regenerat 269.681 ha, cu un ritm mediu de 73,9 ha pe zi, rezultând că au fost împădurite în medie în România între anii 2013-2022 câte 3,1 ha de pădure pe oră.

    Suprafetele regenerate pe categorii de terenuri in anul 2022 sunt prezentate în tabelul următor:  

	INDICATORI
	-ha-

	REGENERARI - TOTAL
	27 981

	A.IN FOND FORESTIER                      
	27 765

	Pe suprafete parcurse cu taieri de      regenerare 
	24 344

	Substituiri si refaceri de arborete     slab productive                         
	703

	Poieni si goluri neregenerate                                                   
	590

	Terenuri degradate din fond forestier                                           
	29

	Perdele forestiere de protectie                                                 
	-

	B.IN TERENURI PRELUATE IN FOND          FORESTIER 
	168

	C. IN TERENURI DIN AFARA FONDULUI       FORESTIER -TOTAL
	48


	

În cursul anului 2022 în fondul forestier national s-au efectuat lucrări de pregătire a terenului pe 25304 ha, pregătirea solului pe 1075 ha, împrejmuirea plantațiilor  și a regenerărilor natural instalate pe 210 ha, lucrări de îngrijire a culturilor tinere și regenerărilor natural pe 61871 ha  și lucrări de ajutorare a regenerărilor naturale pe 59828 ha ( lucrări pentru instalarea semințișului natural-5451 ha, semănături și plantații sub masiv-308 ha, lucrări de întreținere  -13801 ha).

În anul 2022 au fost recoltate din fondul forestier național  8,03  tone de semințe forestiere.
În pepinierele autorizate au fost produși  12088,35 mii bucăți puieţii forestieri și ornamentali,  în valoare de 11987,43 mii lei.


	

Suprafeţele regenerate, pe specii, în perioada 2013 – 2022

	Specii/An
	2013
	2014
	2015
	2016
	2017
	2018
	2019
	2020
	2021
	2022

	 Foioase 
	70%
	71%
	67%
	66%
	65%
	67%
	70%
	67%
	69%
	68%

	Rășinoase
	30%
	29%
	33%
	34%
	35%
	33%
	30%
	33%
	31%
	32%




Suprafaţa lucrărilor de regenerare  pe regiuni de dezvoltare, în anul 2022

	Regiuni de dezvoltare
	Regenerări

	
	

	
	

	TOTAL
	100%

	 - NORD-VEST                                                                  
	14%

	 - CENTRU                                                                     
	16%

	 - NORD-EST                                                                   
	22%

	 - SUD-EST                                                                    
	17%

	 - SUD-MUNTENIA                                                               
	11%

	 - BUCUREȘTI-ILFOV                                                            
	1%

	 - SUD-VEST-OLTENIA                                                           
	10%

	 - VEST                                                                       
	9%




5.1.1. Regenerarea pădurilor din fondul forestier  proprietate publică a statului

	Regenerarea arboretelor pe suprafeţele din fondul forestier proprietate publică a statului aflat în administrare și din fondul forestier aparținând altor proprietari, persoane fizice sau juridice, cu care RNP- Romsilva a încheiat contracte de administrare, suprafețe de pe care s-a recoltat masa lemnoasă ca urmare realizării lucrărilor de exploatare – regenerare, împădurirea terenurilor fără vegetaţie forestieră, care nu au alte folosinţe atribuite prin amenajamentele silvice, precum şi instalarea perdelelor forestiere de protecție a căilor de comunicație, au constituit şi în anul 2022 obiective prioritare în programul de activitate. 
	Programul de regenerare a pădurilor aprobat pentru anul 2022, a urmărit asigurarea integrităţii şi perenității pădurilor, exercitarea cu continuitate a funcţiilor de protecţie, de producţie şi recreative, precum şi extinderea suprafeţei fondului forestier prin realizarea de lucrări pe terenuri degradate preluate în fondul forestier în anii anteriori de către RNP – Romsilva. 
	La nivelul anului 2022, programul de regenerare a pădurilor a fost realizat pe suprafaţa totală de 15.637 ha .

	Lucrările de regenerare pe cale naturală au fost efectuate pe suprafaţa de 10.798 ha, iar lucrările de regenerări artificiale, au fost realizate pe suprafața de 4.839 ha. În totalul regenerărilor artificiale realizate sunt incluse și 158 ha plantații pentru perdele forestiere de protecție, din care 128 ha perdele forestiere de protecție  a autostrăzii A2 (90ha realizate în primăvara și 38 ha în toamna 2022 la Direcția Silvică Călărași) precum și 38 ha plantații forestierede protecție a drumului DN2B realizate  în toamna 2022 la Direcția Silvică Brăila.  
[bookmark: _Hlk30412767]	Pentru consolidarea plantaţiilor înfiinţate în anii precedenţi şi în primăvara anului 2022, au fost realizate până la finele anului 2022, lucrări de completări curente pe 2.031 ha şi lucrări de refacere a plantaţiilor calamitate pe suprafaţa de 352 ha. 
	Materialul biologic folosit la lucrările de regenerare a pădurilor realizate în fondul forestier proprietate publică a statului, în anul 2022 – 26,4 milioane puieţi forestieri, a fost asigurat de cele peste 1080 pepiniere silvice din cadrul RNP – Romsilva, în asortimentul de specii corespunzător compoziţiilor de regenerare prevăzute în documentaţiile tehnice. 
Valoarea lucrărilor de regenerare a pădurilor realizate în anul 2022 în fondul forestier proprietate publică a statului administrat de RNP – Romsilva a fost de 167,3 mii lei, din care : 141,8 mii lei reprezintă valoarea lucrărilor realizate în perimetrele de terenuri degradate preluate, finanţate din fondul de ameliorare a fondului funciar, 3.097,4 mii lei reprezintă valoarea lucrărilor de înființare și întreținere a plantațiilor în perdele forestiere, finanțate de la bugetul de stat, iar 153,9 mii lei reprezintă valoarea lucrărilor de regenerare realizate în cadrul unor proiecte cu cofinanțare din alte surse. 
	
Valoarea lucrărilor de regenerare efectuate în anul 2022, în fondul forestier al altor deţinători, administrat de Regia Naţională a Pădurilor – Romsilva pe bază de  contracte, este de 13,25 milioane lei, decontate din fondul de conservare şi regenerare a pădurilor, constituit de către deţinători și din alte surse de finanțare.

	Evoluția suprafețelor de păduri regenerate la nivel național
[bookmark: _Hlk71535916]	Evoluția suprafețelor pe care s-au realizat lucrări de regenerare în perioada 2017– 2022, se află în strânsă corelare cu suprafețele parcurse cu tratamente cu regenerare sub masiv.

Suprafete parcurse cu lucrări de regenerare a pădurilor în fondul forestier proprietate publică a statului administrat de R.N.P. - Romsilva
	Anul
	Regenerări total (ha)
	Regenerări naturale (ha)
	Regenerări artificiale (ha)
	din total: perdele forestiere de protecție (ha)

	2017
	15984
	9916
	6068
	

	2018
	14582
	9850
	4732
	7

	2019
	14331
	9149
	5182
	68

	2020
	14083
	9253
	4830
	17

	2021
	13912
	9167
	4745
	27

	2022
	15637
	10798
	4839
	158

	Total 2017 - 2022
	88529
	58133
	30396
	277




											

										



	În ultimii 6 ani au fost regenerate 14.755 ha/an cu un ritm de 40,4 ha/zi, rezultând că în fondul forestier proprietate publică a statului administrat de Regia Națională a Pădurilor –Romsilva  au fost regenerate pădurile  cu 1,7 ha/ oră .

În perioada la care ne referim, s-a constatat că starea regenerărilor instalate atât pe cale naturală, cât şi pe cale artificială a fost influenţată semnificativ de factori climatici şi de factori edafici, cărora specialiştii au trebuit să le răspundă cu măsuri silvotehnice adecvate.
	Procesele biologice constatate la regenerările instalate, în anii extrem de secetoşi în zonele supuse aridizării din stepă şi silvostepă au fost devitalizarea arborilor şi chiar uscarea lor.
	Pentru creșterea rezistenței regenerărilor naturale și a plantațiilor la adversitățile mediului în contextul schimbărilor climatice, se vor lua în continuare următoarele măsuri:
- utilizarea în lucrările de regenerare a pădurilor, cu deosebire a speciilor autohtone, a provenienţelor şi a clonelor celor mai bine adaptate condiţiilor staţionale;
- în fiecare zonă ecologică punerea de acord a exigenţelor speciilor cu potenţialul staţional, având în vedere modificările survenite în arealele speciilor, consecinţă a modificărilor climatice petrecute în ultimele decenii şi concretizate în creşterea temperaturii medii anuale cu circa 0,8oC. În acest scop se va urmări atent implementarea compoziţiilor de regenerare stabilite de amenajamentele silvice sau studiile tehnice, în concordanță cu tipul natural de pădure;
- promovarea cu prioritate a regenerarării naturale, prin adoptarea şi aplicarea corectă a tratamentelor, astfel ca acestea să ţină cont de temperamentul speciilor principale, anii cu fructificație şi de starea de dezvoltare a seminţişului utilizabil. Ponderea regenerărilor naturale reprezintă în prezent 66 % din totalul lucrărilor de regenerare realizate în fondul forestier proprietate publică a statului, urmând ca în viitor să crească, urmare a măsurilor silviculturale ce vor fi aplicate.


5.1.2.Regenerarea pădurilor proprietate publică a unităților administrativ-teritoriale și proprietate privată a persoanelor fizice și juridice, în baza contractelor de administrare/servicii silvice încheiate cu Regia Naţională a Pădurilor – Romsilva

	În pădurile proprietate publică a unităţilor administrativ teritoriale, respectiv în cele proprietate privată a persoanelor fizice, administrate sau pentru care asigură servicii silvice Regia Naţională a Pădurilor – Romsilva, au fost realizate în anul 2022 lucrări de regenerare a pădurilor pe suprafaţa de 1.604 ha, din care: regenerări naturale pe suprafaţa de 861 ha, iar regenerări artificiale pe suprafaţa de 743 ha. De asemenea, s-au realizat completări curente în plantaţiile efectuate în anii anteriori pe 128 ha și 1 ha refaceri în plantațiile calamitate. 
	Pentru lucrările de împăduriri, completări şi refaceri realizate în fondul forestier al altor deținători administrat de către regie, s-au folosit circa 3,6 milioane de puieţi forestieri. 
Suprafete parcurse cu lucrări de regenerare a pădurilor în fondul forestier al altor deținători administrat de R.N.P. - Romsilva
	Anul
	Regenerări total (ha)
	Regenerări naturale (ha)
	Regenerări artificiale (ha)

	2017
	2095
	959
	1136

	2018
	1531
	804
	727

	2019
	1488
	800
	688

	2020
	1735
	976
	759

	2021
	1572
	773
	799

	2022
	1604
	861
	743

	Total 2017 - 2022
	10025
	5173
	4852


										
											


		
În ultimii 6 ani în pădurile proprietate publică a unităţilor administrativ teritoriale, respectiv în cele proprietate privată a persoanelor fizice, administrate sau pentru care asigură servicii silvice de către Regia Naţională a Pădurilor – Romsilva au fost regenerate 1.670 ha/an cu un ritm de 4,5 ha/zi.								

5.1.3.Produse nelemnoase specifice fondului forestier

Din fondul forestier național s-au recoltat următoarele produse nelemnoase: 
· semințe forestiere  8,03 tone 
· fructe de pădure 1413,64 tone
· ciuperci comestibile și trufe 130,95 tone
· produse vânătorești 4021,99 mii lei
· produse piscicole 11823,48 mii lei
· miere de albine  88,72 mii lei


5.1.4. Culturi în solarii și pepiniere silvice

  In fondul forestier proprietate publică a statului s-au instalat în pepiniere culturi pe suprafața de 15.584 ari, din care 8.075 ari semănături în camp, 1.223 ari repicaje și 6.286 ari butășiri. În solarii s-au executat  semănături pe o suprafață de 10.728 mp și s-au recoltat 4.300 kg semințe rășinoase și 161.690 kg semințe foioase.


5.2. Amenajarea pădurilor

	Cadrul necesar gestionării durabile a pădurilor a fost asigurat, în concordanţă cu prevederile legale, prin amenajamentele silvice.
                       
5.2.1. Culegerea datelor de teren
 
În anul 2022, au fost executate, în vederea elaborării amenajamentelor silvice, descrieri parcelare pentru o suprafaţă de:
-    284087,03 ha fond forestier proprietate publică a statului administrat de Regia Naţională a Pădurilor - Romsilva, în cadrul a 37 de ocoale silvice. Lucrările s-au executat de către Institutul Național de Cercetare-Dezvoltare în Silvicultură “Marin Drăcea”;
-    308736,30 ha fond forestier proprietate publică şi privată a altor deţinători (persoane fizice şi juridice) administrat de ocoale silvice autorizate şi de ocoalele silvice din subordinea Regiei Naţionale a Pădurilor - Romsilva. Lucrările au fost executate de către unităţi specializate să elaboreze amenajamente silvice, atestate conform metodologiei specifice, şi de către Institutul Național de Cercetare-Dezvoltare în Silvicultură “Marin Drăcea”.
 
 
5.2.2.  Redactarea în concept a amenajamentelor silvice
 
Au fost redactate în anul 2022 amenajamente în concept pentru o suprafaţă de:
-   328592,65 ha fond forestier proprietate publică a statului, administrat de Regia Naţională a Pădurilor – Romsilva (31 ocoale silvice).
-   164441,83 ha fond forestier proprietate publică şi privată a altor deţinători (persoane fizice şi juridice) administrat de ocoale silvice de regim şi ocoale silvice de stat.
 
5.2.3  Definitivarea amenajamentelor silvice
 
Pentru fondul forestier proprietate publică a statului în suprafață de 328592,65 ha pentru care datele de teren au fost culese în anul 2021,  amenajamentele silvice  au fost  definitivate  în anul 2022.
            Pentru fondul forestier proprietate publică şi privată a altor deţinători (persoane fizice şi juridice), în care datele de teren s-au obţinut în anul 2021, s-au definitivat amenajamentele silvice  în anul 2022 pentru o suprafaţă de 164441,83 ha.
Lucrările au fost executate de Institutul Național de Cercetare-Dezvoltare în Silvicultură “Marin Drăcea”, cât şi de către unităţile atestate, specializate să elaboreze amenajamente silvice (la nivel naţional erau 51 unităţi atestate).
 
5.2.4  Modernizarea bazei cartografice
 
Activitatea de actualizare şi dezvoltare a bazei cartografice a fost asigurată de Institutul Național de Cercetare-Dezvoltare în Silvicultură “Marin Drăcea”, în cea mai mare parte, precum şi de unităţile atestate, specializate să elaboreze amenajamente silvice, şi a inclus:
-   Lucrări de definitivare şi tipărire a bazei cartografice necesare lucrărilor de amenajare a pădurilor, utilizând tehnici de cartografie digitală;
-   utilizarea tehnicilor GIS la elaborarea amenajamentelor silvice;
-   digitizarea în totalitate a  bazei cartografice aflată în arhiva INCDS şi a celei utilizate de unităţile de amenajare atestate.
În cadrul preocupărilor de actualizare şi dezvoltare a bazei cartografice Institutul Național de Cercetare-Dezvoltare în Silvicultură  “Marin Drăcea” a elaborat în cursul anului 2022, în sistem GIS, amenajamentele silvice pentru 31 ocoale silvice din structura Regiei Naționale a Pădurilor – Romsilva, cu o suprafaţă totală de 328592,65 ha. Pentru toate ocoalele silvice, la care in cursul anului 2021 au fost culese datele de teren, amenajamentele silvice au fost elaborate în sistem GIS .
Unităţile atestate, specializate să elaboreze amenajamente silvice, au trecut la digitizarea bazei cartografice şi utilizarea tehnicilor GIS pentru elaborarea amenajamentelor silvice, folosind baza cartografică din arhiva Institutul Național de Cercetare-Dezvoltare în Silvicultură  “Marin Drăcea” sau preluată de la Oficiile Județene de Cadastru și Publicitate Imobiliară, precum şi lucrări de definitivare şi tipărire a bazei cartografice prin tehnici de cartografie digitală.
 
5.2.5 Evaluarea adecvată a amenajamentelor silvice
 
            În vederea încadrării în procedurile de mediu şi a obţinerii avizelor de mediu pentru amenajamentele silvice, Institutul Național de Cercetare-Dezvoltare în Silvicultură  “Marin Drăcea”, la solicitarea direcţiilor silvice din cadrul Regiei Naționale a Pădurilor – Romsilva,  a elaborat  29 memorii de prezentare, 56 studii de evaluare adecvată și 55 rapoarte de mediu .
            De asemenea, la solicitarea beneficiarilor amenajamentelor silvice, unitățile de proiectare atestate s-au implicat în procedurile de evaluare de mediu obținând avizele de mediu pentru amenajamentele silvice.
           
5.2.6. Avizarea și aprobarea amenajamentelor silvice
            În cursul anului 2022 au fost desfășurate 8 ședințe de avizare CTAS, fiind elaborate un număr de 267 avize CTAS (33 avize pentru fondul forestier proprietate publică a statului, 220 avize pentru fondul forestier proprietate a altor deținători, 2 avize CTAS emise pentru studii privind includerea în Catalogul Național al Pădurilor Virgine și Cvasivirgine, 8 avize emise pentru studii păduri parc și parcuri recreative, 3 avize emise pentru Inventarul Forestier Național și 1 aviz emis pentru studiul privind elaborarea Strategiei Naționale privind prevenirea și combaterea deșertificării).
     În cursul anului 2022 au fost emise un număr de 404 ordine de ministru pentru aprobarea amenajamentelor silvice și 58 ordine pentru modificarea prevederilor amenajamentului silvic și 22 ordine pentru schimbarea categoriei de folosință.
 
		
5.3.Recoltarea masei lemnoase

5.3.1 Recoltarea masei lemnoase din fondul
forestier naţional

           În contextul unei cereri tot mai mari de masă lemnoasă atât pentru industria de prelucrare a lemnului cât şi pentru producerea de energie regenerabilă, supraexploatarea pădurilor şi depăşirea posibilităţii de lemn care se poate extrage, stabilită prin amenajamentele silvice, reprezintă o ameninţare la adresa pădurilor.
            Până în anul 2008, volumul maxim de masă lemnoasă ce se putea recolta anual din păduri era stabilit prin hotărâre de guvern, fiind, de regulă, mai mic decât posibilitatea anuală, datorita masei lemnoase amplasate în bazine forestiere inaccesibile. În perioada 2000 – 2008 volumul de lemn stabilit pentru a fi recoltat a cunoscut o dinamica ascendentă, urmare a aplicării prevederilor Ordonanţei nr. 70/1999, privind măsurile necesare pentru accesibilizarea fondului forestier, prin construirea de drumuri forestiere. După intrarea în vigoare a Legii nr. 46/2008 – Codul silvic, volumul de lemn  ce se poate recolta anual din păduri nu poate depăşi posibilitatea anuală stabilită prin amenajamentele silvice.
În anul 2022 volumul de masa lemnoasă recoltat din fondul forestier și din vegetația forestieră din afara fondului forestier național a fost mai mare cu 1,2% faţă de cel din  anul 2021 . Volumul recoltat  exclusiv din fondul forestier naţional a fost de  19.000 mii mc mai mic cu 1,2% fața de anul 2021, diferența de volum de 1.238 mii mc fiind recoltată din vegetația forestieră situată  pe terenuri din afara fondului forestier (în creștere cu 64,8% față de 2021). 

În anul 2022 masa lemnoasă recoltată pe categorii de proprietari/deţinător este următoarea:

                                                                                -mii mc-

	Total în anul 2022   
	20238

	100%

	Proprietate publica a unităţilor administrativ teritoriale  
                                    
	3137
	15,5%

	Proprietate  privată a persoanelor fizice şi juridice   
	
	6414
	31,7%

	Proprietate publica a statului 

	9449 
	46,7%

	Vegetaţia situată pe terenuri din afara fondului forestier naţional                           
	1238
	6,1%










Evoluția masei lemnoase recoltate în perioada 2013-2022 pe categorii de produse
                                                                                                                                  mii mc
	Anul
	produse principale
	produse secundare
	produse de igiena
	Total

	2013
	12803
	4162
	2317
	19282*

	2014
	11928
	3785
	1928
	17889

	2015
	12045
	3889
	2199
	18133

	2016
	11107
	4138
	1953
	17198

	2017
	12133
	4374
	1809
	18316

	2018
	13776
	3957
	1729
	19462

	2019
	13366
	3923
	1615
	18904

	2020
	14105
	3988
	1559
	19652

	2021
	14213
	4215
	1566
	19994

	2022
	14003
	4611
	1624
	20238


* Date rectificate față de cele publicate anterior-Sursa INS

Volumul de masă lemnoasă recoltată pe regiuni de dezvoltare în anul 2022

	Regiunea de dezvoltare
	%

	NORD-EST
	25,9

	SUD-EST
	7,1

	SUD-MUNTENIA
	      8,2

	SUD-VEST-OLTENIA
	7,3

	VEST
	11,9

	NORD-VEST
	12,9

	CENTRU
	24,0

	BUCURESTI-ILFOV
	0,4

	Total
	100


Sursa INS

	Realizarea obiectivelor actuale privind protejarea pădurilor, menținerea echilibrului ecologic  și conservarea biodiversității ecosistemelor forestiere presupune alegerea și promovarea tratamentelor bazate pe regenerare naturală, cu luarea în considerare a condițiilor ecologice, funcțiilor atribuite fiecărui arboret și cerințele social-economice, astfel încât să  fie asigurată permanența pădurii. 






Suprafaţa parcursă cu tăieri, pe tipuri de  tratamente în anul 2022



*Tăieri de regenerare în codru: tăieri successive, tăieri progresive,  tăieri grădinărite,  tăieri rase



Suprafaţa parcursǎ cu tăieri pe tipuri de tratamente,  în perioada 2016-2022
	Tipuri de tăieri
	2016
	2017
	2018
	2019
	2020
	2021
	2022

	Tăieri de regenerare - codru
	47,5%
	39,7%
	35,5%
	39,0%
	37,1%
	42,4%
	37,6%

	Tăieri de regenerare - crâng
	2,4%
	1,8%
	2,0%
	2,1%
	1,9%
	2,4%
	2,1%

	Tăieri de substituiri-refacere
 a arboretelor slab productive 
şi degradate
	0,6%
	0,4%
	0,5%
	0,3%
	0,5%
	

0,3%
	

0,3%

	Tăieri de conservare
	49,6%
	58,1%
	62,0%
	58.6%
	60.6%
	54,9%
	60,0%


Sursa INS



	În perioada 2016-2022 se înregistrează o reducere de la 47,5% la 37,6%  a  suprafețelor parcurse cu  tăieri de regenerare- codru și  majorare a suprafețelor parcuse cu tăieri de conservare, de la o suprafată de 49,6% în anul 2016 la 60,0% la finele anului 2022. 
Potrivit Normelor tehnice privind alegerea și aplicarea tratamentelor, lucrările speciale de conservare  constituie un ansamblu de intervenții care sunt necesare să fie aplicate  în arborete de vârste înaintate, exceptate definitiv sau temporar de la tăieri de produse principale, în scopul menținerii sau îmbunătățirii stării lor fitosanitare, asigurarea permanenței pădurii  și îmbunătățirea exercitării funcțiilor de protecție pe care trebuie să le îndeplinească arboretele respective.

Volumul de masă lemnoasă recoltată, pe categorii de produse lemnoase 
în perioada 2016-2022
	Categorii de produse lemnoase
	2016
	2017
	2018
	2019
	2020
	2021
	2022

	– produse principale1)
	64,6%
	66,2%
	70,8%
	70,7%
	71,8%
	71,1%
	69,2%

	– produse secundare2)
	24,1%
	23,9%
	20,3%
	20,8%
	20,3%
	21,1%
	22,8%

	– produse de igienă3)
	11,4%
	9,9%
	8,9%
	8,5%
	7,9%
	7,8%
	8,0%


Sursa INS
1)include produse accidentale I şi conservare 
2)include produse accidentale II 
3)include masa lemnoasă din vegetaţia forestieră situată pe terenuri din afara fondului forestier

Volumul de masă lemnoasă recoltată pe specii, în perioada 2016-2022
mc
	Principalele specii/An
	2016
	2017
	2018
	2019
	2020
	2021
	2022

	Răşinoase
	30,1%
	30,0%
	29,9%
	29,8%
	29,7%
	29,8%
	29,7%

	Fag
	33,3%
	33,2%
	33,3%
	33,3%
	33,4%
	32,4%
	32,5%

	Stejar
	16,5%
	16,5%
	16,5%
	16,5%
	16,3%
	17,4%
	17,3%

	Diverse specii tari
	15,0%
	15,1%
	15,1%
	15,1%
	15,2%
	15,1%
	15,1%

	Diverse specii moi
	5,1%
	5,2%
	5,2%
	5,2%
	5,3%
	5,4%
	5,4%


Sursa INS
Diverse tari: salcâm, paltin, frasin, nuc
Diverse moi: tei, salcie, plop

În perioada 2016-2022 s-a înregistrat o ușoară scădere a volumului de lemn de rășinoase recoltat din fondul forestier național și o fluctuație ușoară a volumului recoltat din speciile fag,stejar și diverse tari.

	[bookmark: _Hlk156914268]Categorii de produse lemnoase
	2016
	2017
	2018
	2019
	2020
	2021
	2022

	– produse principale1)
	64,6%
	66,2%
	70,8%
	70,7%
	71,8%
	71,1%
	69,2%

	– produse secundare2)
	24,1%
	23,9%
	20,3%
	20,8%
	20,3%
	21,1%
	22,8%

	– produse de igienă3)
	11,4%
	9,9%
	8,9%
	8,5%
	7,9%
	7,8%
	8,0%



	
       Pe categorii de produse lemnoase se înregistrează mici fluctuații ale volumelor pentru  cele trei categorii de produse, constatându-se o ușoară diminuare a volumului obținut din lucrări de igienizare a pădurilor și o creștere treptată a volumului de masă lemnoasă obținut din produse principale.


5.3.2 Recoltarea masei lemnoase din fondul forestier proprietate publică a statului

În conformitate cu dispoziţiile Legii nr. 46/2008 – Codul Silvic, cu modificările și completările ulterioare, a prevederilor amenajamentelor silvice şi a condiţiilor reale de exploatare a masei lemnoase, în anul 2022, din fondul forestier proprietate publică a statului a fost recoltat un volum  total de 9.300,1 mii mc masă lemnoasă.
Situația recoltării masei lemnoase pe modalități de valorificare se prezintă în tabelul VIII.1.
- mii mc -
	
ANUL
	
Volumul total de masă lemnoasă recoltat
	din care:

	
	
	valorificat ca masă lemnoasă pe picior
	exploatat prin prestări de servicii
	exploatat cu forțe proprii 

	2018
	9.595,9
	5.622,2
	2.005,3
	1.968,4

	[bookmark: _Hlk137625968]2019
	9.447,0
	6.497,6
	1.048,6
	1.900,8

	2020
	9.250,1
	6.469,1
	892,0
	1.889,0

	2021
	10.063,5
	7.456,9
	793,7
	1.812,9

	2022
	9.300,1
	5.522,8
	1.662,6
	2.114,7







Structura pe specii a volumului recoltat în anul 2022 este, în general, similară cu cea din anii anteriori, fiind reprezentată astfel:
 
	




Pe natură de produse, 6.699,8 mii mc reprezintă produsele principale și cele asimilate acestora (tăieri de conservare și produse accidentale I), 2.221,8 mii mc sunt produsele secundare (inclusiv volumul produselor accidentale II) şi 378,5 mii mc produse de igienă. 


	
Din cauza acțiunii unor factori destabilizatori, biotici şi/sau abiotici, în cursul anului 2022 s-au recoltat produse accidentale ce au cumulat un volum de 1.462,4 mii mc (16% din volumul total al masei lemnoase recoltat în anul 2022), din care 1.319,5 mii mc produse accidentale I şi 142,9 mii mc produse accidentale II. 
Administrarea rațională și durabilă a fondului forestier proprietate publică a statului a impus aplicarea unei game largi de tratamente capabile să contribuie în cea mai mare măsură la promovarea speciilor autohtone valoroase, asigurarea și exercitarea continuă a funcțiilor multiple (ecologice, economice și sociale) pe care arboretele pot să le îndeplinească. Prin aplicarea tratamentelor s-a urmărit asigurarea regenerării arboretelor programate la tăiere și realizarea unor structuri optime sub raport funcțional, tăierile rase fiind executate pe suprafeţe mici,  numai în situațiile prevăzute de amenajamentele silvice.
Ponderea aplicării tratamentelor (metode de regenerare a arboretelor), ca suprafață parcursă, este prezentată în graficul de mai jos.



5.3.3.Preţul mediu de valorificare a masei  lemnoase din fondul forestier național

	Preţul mediu de valorificare a masei lemnoase din fondul forestier național a crescut de la 182,5  lei/mc în anul 2018 la  305,3  lei/mc în anul 2022. 
	 


5.3.4.   Nereguli şi deficienţe constatate la exploatarea masei lemnoase

Pe linia exploatării masei lemnoase, exemplificăm o parte din abaterile constatate.
1. a fost avizată cu uşurinţă starea de forţă majoră şi reeşalonarea termenelor de exploatare, fără a se urmări în permanenţă starea terenului, astfel încât să se folosească la maximum timpul favorabil de lucru în parchete;
1. nu s-au aplicat la timp clauzele asiguratorii privind respectarea termenelor de exploatare, aplicarea penalităţilor sau rezilierea contractelor;
1. utilajele de exploatare a lemnului de care dispun unităţile şi subunităţile silvice, nu au fost utilizate în mod optim şi la întreaga lor capacitate:
1. necorelarea eşalonării la exploatare a masei lemnoase cu capacitatea reală de exploatare a unor agenţii economici, pornindu-se din start de la premisa neîncadrării în termenele contractuale;
1. acordarea  prin autorizaţiile de exploatare, în unele situații, a unor termene de exploatare diferite faţă de cele prevăzute în contractele încheiate de direcţiile silvice cu agenţii economici;   
1. promovarea documentaţiilor pentru contractarea lucrărilor de construire sau reabilitare şi întreţinerea drumurilor forestiere nu a fost corelată întotdeauna cu contractarea şi eşalonarea la exploatare a masei lemnoase, producându-se întârzieri şi greutăţi în exploatarea şi transportul lemnului;
1. aprobarea şi realizarea de drumuri de tractor pe versanţi fără aprobarea direcţiilor silvice, aşa cum prevăd reglementările în vigoare;
1. actele de punere în valoare se verifică în unele cazuri în mod formal, fără a se cunoaşte exact situaţia din teren;
1. în documentaţiile partizilor se găsesc uneori acte necorespunzător întocmite, neînregistrate sau nerezoluţionate şi neaprobate de şefii ocoalelor silvice;
1. necompletarea la zi  a registrelor de evidenţă (acte de punere în valoare, tăieri de îngrijire) astfel încât controalele se derulează cu dificultate, documentele găsindu-se cu întârziere sau la alte compartimente din cadrul ocolului silvic;
1. neexecutarea  în toate parchetele,  a unui număr de minim două controale de exploatare, iar în unele cazuri controalele efectuate sunt formale, fără exigenţa necesară;
1. neurmărirea în mod corespunzător a modului de respectare a regulilor silvice de exploatare, iar în unele cazuri controalele efectuate sunt formale, fără exigenţa necesară;
1. neurmărirea în mod corespunzător a modului de respectare a regulilor silvice de exploatare, atât în parchetele contractate cu agenţi economici cât şi în cele exploatate în regie proprie;
1. marcarea de arbori sănătoşi, verzi, ca produse accidentale destinate aprovizionării populaţiei sau marcarea şi extragerea selectivă a unor exemplare din diverse specii (stejar, paltin etc), ca produse accidentale, pentru oferirea la licitaţie a produselor.


5.3.5.  Lucrări de îngrijire şi conducere a arboretelor tinere

În fondul forestier proprietate publică a statului administrat de R.N.P. – Romsilva în anul 2022 s-au realizat lucrări de îngrijire pe o suprafață totală de 105.703ha, în conformitate cu prevederile amenajamentelor silvice.
Pe natură de lucrări, situaţia realizării lucrărilor de îngrjire se prezintă astfel:

                                                                                                           
 -ha-                                                                                                      
	Natura lucrărilor
	2017
	2018
	2019
	2020
	2021
	2022

	Degajări
	10.614
	12.797
	11.334
	10.776
	9.400
	10.217

	Curăţiri
	17.040
	18.723
	17.533
	17.711
	16.679
	16.685

	Rărituri
	83.067
	69.978
	76.430
	73.506
	74.955
	77.284

	Elagaj artificial
	2.511
	1.637
	2.063
	1.722
	1.585
	1.517

	TOTAL
	113.232
	103.135
	107.360
	103.715
	102.619
	105.703






În fondul forestier al altor proprietari, în baza contractelor de administrare/servicii silvice încheiate cu R.N.P. – Romsilva, direcţiile silvice au urmărit realizarea lucrărilor de îngrijire a arboretelor tinere şi în fondul forestier al altor proprietari, în concordanţă cu prevederile amenajamentelor silvice şi a stării arboretelor.
În anul 2022, în pădurile respective s-au efectuat lucrări de îngrijire a arboretelor tinere pe 14.975 ha, din care:
- Degajări: 663 ha;
- Curăţiri: 1.041 ha;
- Rărituri: 13.271 ha.
În ultimii 6 ani în fondul forestier proprietate publică a statului administrat de Regia Națională a Pădurilor –Romsilva  au fost efectuate lucrări de îngrijire pe 635.764 ha, în medie 105.961 ha/an cu un ritm de 290,3 ha/zi (degajări,curățiri, rărituri, elagaj), rezultând o suprafață de  cu 12,1 ha/ oră .

5.4. Protecţia pădurilor

Dintre dăunătorii specifici vegetației forestiere din România, infestări anuale pe suprafețe însemnate de pădure sunt produse de insectele defoliatoare (Lymantria dispar, Tortrix viridana și speciile de Geometridae) în cazul arboretelor de foioase, iar în cazul arboretelor de rășinoase principalele specii dăunătoare sunt gândacii care atacă între scoarță și lemn (Ipide).
În cazul arboretelor de rășinoase, insectele care sunt semnalate anual pe suprafețe vaste sunt gândacii care atacă între scoarță și lemn (Ipidele). Apariția unor focare de infecție cu Ipide este strâns legată de acțiunea negativă a unor factori abiotici (vânt, zăpadă, secetă etc.). Literatura de specialitate caracterizează acest grup de insecte ca fiind dăunători secundari, și care, doar în anumite condiții (calamități naturale, intervenții tardive în aplicarea măsurilor de prevenție etc.), se pot transforma în dăunători primari. 

Principalul factor care a condus la producerea unor calamități în fondul forestier a fost vântul. Acesta a afectat, în special, arborii de rășinoase, care au sisteme radiculare superficiale și coeficienți de zveltețe inferiori, producând dezrădăcinarea sau ruperea acestora. 
Pe fondul debilitării fiziologice a arborilor, ca urmare a efectelor produse de factorii abiotici (vânt, secetă, poluare etc.), și-au făcut prezenta diverse tipuri de insecte (de scoarță și xilofage), dar și boli produse de ciuperci și bacterii, care au accentuat starea de declin a arborilor, ducând în cele din urmă la uscarea acestora. 


5.4.1.Lucrări de protecţie a pădurilor în fondul forestier proprietate publică a statului
 
În anul 2022, suprafaţa arboretelor de foioase infestate cu insecte defoliatoare a fost de 346.925 ha. Au fost efectuate lucrări de combatere a insectei defoliatoare Lymantria dispar pe o suprafață de 2.191 ha.
	Pe o suprafață de 262 ha culturi tinere au fost aplicate tratamente pentru combaterea diverselor insecte dăunătoare (Stereonichus fraxini, Pygaera anastomosis, Nycteola asiatica, Melasoma populi etc.).
	În regenerările de cvercinee s-au efectuat lucrări de combatere a paraziţilor vegetali (Microsphaera abbreviata) pe o suprafață de 2.900 ha. 
Pentru prevenirea vătămărilor produse de vânat s-au aplicat tratamente cu produse repelente pe o suprafață de 2.633 ha.
Principalii defoliatori depistați în pădurile de foioase au fost: Tortrix viridana pe 314.406 ha, Geometridae 288.274 ha, Lymantria dispar pe 35.709 ha, Stereonichus fraxini pe 11.747 ha.
Din evaluările făcute pe teren în pădurile tratate rezultă că în anul 2022 eficacitatea tratamentelor a fost foarte bună în toate arboretele şi la toţi dăunătorii combătuţi, procentele de mortalitate a insectelor dăunătoare fiind cuprinse între 98,7 şi 99,9%.
În paralel cu aceste acţiuni, a continuat promovarea metodelor de combatere biologică, prin stimularea înmulţirii păsărilor insectivore, protejarea furnicilor folositoare şi a mamiferelor utile (lilieci, arici, etc).
Pentru combaterea gândacilor de scoarță specifici arboretelor de răşinoase s-au amplasat 26.707 arbori cursă clasici și 20.451 curse feromonale. Suprafaţa totală pe care s-au executat lucrări de combatere a gândacilor de scoarţă a fost de 152.408 ha. 
În plantaţiile tinere de răşinoase s-au efectuat lucrări de combatere a dăunătorilor Hylobius abietis şi Hylastes sp., pe o suprafaţă de 1.730 ha. În suprafeţele pe care s-a semnalat prezenţa acestor dăunători, s-au aplicat măsuri preventive şi curative (îmbăierea rădăcinilor și tulpinilor puieţilor în soluții insecticide înainte de plantare, amplasarea de scoarţe toxice şi de pari cursă etc.), conform normelor tehnice în vigoare. 
În pepiniere, au fost combătute insectele pe o suprafață de 427,0 ha, paraziţii vegetali (în principal Oidium sp.) pe 343,8 ha şi rozătoarele pe 94,7 ha.		
În regenerările naturale și artificiale de cvercinee s-au aplicat tratamente împotriva paraziţilor vegetali pe 2.900 ha. Preventiv, au fost tratate rădăcinile a 11.584 mii puieţi forestieri înainte de a fi plantaţi în teren.
Pentru prevenirea vătămărilor produse de vânat s-au aplicat tratamente cu produse repelente pe o suprafață de 2.633 ha. 
În cadrul lucrărilor de minim sanitar, în fondul forestier proprietate publică a statului au fost mineralizate 898 ha de linii parcelare, somiere și colnice, pentru a crea bariere de izolare a unor posibile incendii și de a limita accesul vehiculelor în interiorul parcelelor. 
De asemenea, s-a efectuat tratarea chimică a 37,2 tone de semințe forestiere și îmbăierea tulpinilor a 12.105 mii puieți forestieri, în soluții insecticide, înainte de plantare.
Pentru limitarea accesului în fondul forestier au fost executate șanțuri de minim sanitar pe o lungime totală de 35,6 km și au fost înființate garduri vii pe o lungime totală de 1,2 km.


5.4.2.Lucrări de protecţie a pădurilor în fondul forestier aparţinând altor deţinători, administrat/pentru care se asigură servicii silvice de RNP - Romsilva pe bază de contracte

În arboretele de răşinoase, suprafaţa infestată cu gândaci de scoarţă în anul 2022 și parcursă cu lucrări de combatere a fost de 44.207 ha. 
Pentru combaterea Ipidaelor s-au utilizat 7.527 arbori cursă şi 3.213 curse feromonale.
În vederea combaterii şi limitării atacului de Ipidae au mai fost luate măsuri ce au constat în exploatarea şi evacuarea, cu prioritate, a arborilor atacaţi pe picior, precum și a celor rupți și doborâți. 
În plantaţiile tinere de răşinoase s-au efectuat lucrări de combatere a dăunătorilor Hylobius abietis şi Hylastes sp., pe o suprafaţă de 509 ha. Pe suprafeţele în care s-a semnalat prezenţa acestor dăunători, s-au aplicat măsuri preventive şi curative (îmbăierea rădăcinilor și tulpinilor puieţilor în soluții insecticide înainte de plantare, amplasarea de scoarţe toxice şi de pari cursă etc.), conform normelor tehnice în vigoare.
Pentru prevenirea vătămărilor produse de vânat s-au aplicat tratamente cu produse repelente pe o suprafaţă de 245 ha
În cadrul lucrărilor de minim sanitar, în fondul forestier aparținând altor deținători au fost mineralizate 11 ha de linii parcelare, somiere și colnice, pentru a crea bariere de izolare a unor posibile incendii și de a limita accesul vehiculelor în interiorul parcelelor. 
Totodată, s-a efectuat îmbăierea tulpinilor a 623 mii puieți forestieri, în soluții insecticide, înainte de plantare.
În total, în pepiniere, în regenerările naturale și artificiale și în arborete, s-au executat lucrări preventive şi curative pe 61.054 ha. 
 
5.4.3. Evoluţia fenomenului de uscare anormală a arborilor
Una dintre cauzele majore care au determinat apariţia şi evoluţia fenomenului de uscare prematură a arborilor, conform observațiilor și rezultatelor din studiile de specialitate, o Una dintre cauzele majore care au determinat apariţia şi evoluţia fenomenului de uscare prematură a arborilor, conform observațiilor și rezultatelor din studiile de specialitate, o reprezintă schimbările climatice, care au generat apariția unor fenomene meteorologice extreme precum: temperaturi excesive cu frecvență și durată mare, secete succesive şi de lungă durată, precipitații (ploi, ninsori) însemnate cantitativ raportate la unitatea de timp și de suprafață, înghețuri timpurii și târzii etc..
Din punct de vedere meteorologic, anul 2022 s-a caracterizat prin existența a două perioade antagonice: perioada ianuarie-iunie bogată în precipitații și perioada iulie-decembrie cu deficit de precipitații și temperaturi peste mediile multianuale specifice acestor luni. Destul de frecvent în ultimii ani s-a constatat apariția unor înghețuri timpurii și târzii care au produs degerarea lujerilor tineri ai arborilor.
Deși perioada 2017-2022 a fost mai echilibrată în precipitații, totuşi seceta excesivă care s-a manifestat în intervalul 2006 - 2012 a continuat să influenţeze starea fiziologică a unor specii de arbori cu pretenţii mai mari faţă de regimul de umiditate din sol. 
Pe fondul debilitării fiziologice a arborilor, urmare efectelor produse de secetă, s-au creat condiții prielnice dezvoltării insectelor și agenților criptogamici, care au infestat arborii și au accentuat starea de declin până la uscarea acestora. 
Arborii de rășinoase vătămați de factorii abiotici constituie un mediu prielnic pentru dezvoltarea gândacilor de scoarță, care infestează rapid acești arbori și produc uscarea lor în masă. Cele mai afectate de uscare au fost arboretele de răşinoase situate în afara arealului lor natural, în special cele din estul țării, unde deficitul hidric din sol a fost foarte pronunțat.
Dintre speciile de foioase, cvercineele se confruntă cu fenomene de uscare pe suprafeţe mai întinse, respectiv 5.074 ha (0,4% din suprafața fondului forestier proprietate publică a statului ocupată de aceste specii). Dintre cvercinee, mai sensibil s-a dovedit a fi stejarul pedunculat, însă și stejarul brumăriu, gorunul, cerul și gârnița manifestă fenomene de uscare.
În ultimele decenii, în mai multe zone forestiere, poluarea s-a accentuat, afectând mult starea de sănătate a arborilor și capacitatea acestora de regenerare. Poluarea industrială, atât cea internă cât şi cea transfrontalieră, generează apariţia ploilor acide. Pe arii extinse acţionează şi se resimte efectul nociv al pulberilor rezultate din activitatea unităţilor producătoare de materiale de construcţii (ciment, var, balast etc.). 
Din analiza datelor raportate de direcţiile silvice, pentru anul 2022, rezultă următoarele: 
- suprafaţa arboretelor afectate de uscare este de 55.241 ha (2% din suprafaţa totală a fondului forestier proprietate publică a statului, administrate de Regia Naţională a Pădurilor – Romsilva); suprafaţa totală a arboretelor de foioase afectate de fenomenul de uscare este de 33.559 ha, reprezentând 1% din totalul suprafeţei ocupate de aceste specii;
- dintre foioase, cvercineele sunt afectate pe o suprafață de 15.207 ha (3%), fagul pe 8.329 ha (0,9%), diverse specii tari pe 8.005 ha (2%) și diverse specii moi pe 2.018 ha (1%);
- suprafaţa totală a arboretelor de răşinoase afectate de fenomenul de uscare este de 22.053 ha, reprezentând 3% din totalul suprafeţei ocupate de aceste specii;
- dintre răşinoase, pe primul loc ca suprafaţă afectată se situează bradul cu 7.444 ha (5%), pe locurile următoare situându-se molidul cu 13.827 ha (2%) şi speciile de pini cu 782 ha (1%);
- volumul total al arborilor uscaţi sau în curs de uscare a fost de 487,2 mii mc. Din acest volum, 378,5 mii mc au fost extraşi în cursul anului 2022, diferenţa de 108,7 mii mc urmând a fi exploatată în cursul anului 2023.


5.5. Monitoring forestier

Monitorizarea stării de sănătate a pădurilor din Romania se desfășoară anual în cadrul unei reţele sistematice transnaţionale cu o densitate de un sondaj la 25 600 ha (16 x 16 km), cu o intensitate redusă de supraveghere la nivel de suprafaţă de probă permanentă (SPP) (Nivelul I). 

Fig. 5.5.1. Rețeaua transnațională de supraveghere a stării de sănătate a pădurilor  (16 x 16 km) 
ICP Forests - Nivel I

Această rețea nu este reprezentativă la nivelul României (eroarea de eșantionaj fiind de ±8%), rezultatele arătând doar dinamica modificării stării de sănătate de la un an la altul și chiar pe perioade mai lungi din trecut. Informațiile obținute din această rețea, referitoare la pădurile României, sunt integrate la nivel european cu cele obținute din rețele similare, ale țărilor membre programului ICP-Forests (eroarea fiind de ± 1,3%).
Activitatea de monitorizare a stării de sănătate a pădurilor din România se desfășoară sub auspiciile CLRTAP (Convention on Long-range Transboundary Air Pollution) şi ale Regulamentului (EEC) nr. 3528/1986 al Consiliului Uniunii Europene. 
În anul 2022 au fost evaluați un număr total de 5616 arbori, dintre care rășinoase 923 arbori (16,4%) și foioase 4693 arbori (83,6%) (Tabelul 1). Defolierea medie (exprimată în procente) la nivelul rețelei pan-europene  de monitoring forestier din România, este de 15,4%, mai mic cu 0,2% față de anul 2021. Pe grupe de specii se observă o ușoară creștere față de anul precedent în cazul rășinoaselor (15,2% în 2020, 15,3% în 2021 și 16,0% în 2022), iar în cazul foioaselor înregistrându-se o mică scădere (14,8% în 2020, 15,3% în 2021 și 15,2% în 2022). 
Sinteza rezultatelor privind starea de sănătate a ecosistemelor forestiere din rețeaua pan-europeană de supraveghere (16x16 km)-nivel I, anul 2022

	5616
	100.0
	15.4
	88.0
	12.0
	1.7
	51.9
	36.0
	10.3
	1.1
	0.6

	923
	16.4
	16.0
	83.6
	16.4
	1.6
	52.0
	31.6
	14.7
	1.0
	0.7

	Molid
	673
	12.0
	15.3
	85.6
	14.4
	1.5
	53.8
	31.8
	12.9
	1.0
	0.4

	Brad
	193
	3.4
	14.3
	86.5
	13.5
	1.6
	60.1
	26.4
	11.9
	0.0
	1.6

	Pin
	39
	0.7
	35.5
	28.2
	71.8
	5.1
	0.0
	28.2
	66.7
	5.1
	0.0

	Alte rasinoase
	18
	0.3
	16.7
	100.0
	0.0
	0.0
	11.1
	88.9
	0.0
	0.0
	0.0

	Foioase
	4693
	83.6
	15.2
	88.8
	11.2
	1.7
	51.9
	36.9
	9.5
	1.1
	0.6

	Fag
	2025
	36.1
	12.5
	93.5
	6.5
	1.4
	63.6
	29.9
	5.1
	0.3
	1.1

	Stejar
	55
	1.0
	16.4
	92.7
	7.3
	0.0
	29.1
	63.6
	7.3
	0.0
	0.0

	Gorun
	608
	10.8
	18.6
	85.7
	14.3
	1.6
	33.4
	52.3
	12.7
	1.5
	0.2

	Cer
	336
	6.0
	18.6
	80.4
	19.6
	0.0
	32.1
	48.2
	19.6
	0.0
	0.0

	Garnita
	129
	2.3
	19.0
	81.4
	18.6
	0.8
	32.6
	48.8
	17.8
	0.8
	0.0

	Carpen
	531
	9.5
	13.7
	91.9
	8.1
	1.3
	57.3
	34.7
	6.8
	0.9
	0.4

	Salcam
	259
	4.6
	17.4
	88.0
	12.0
	1.9
	44.4
	43.6
	10.0
	1.2
	0.8

	Tei
	193
	3.4
	12.3
	89.6
	10.4
	1.0
	64.8
	24.9
	9.3
	1.0
	0.0

	Frasin
	108
	1.9
	14.2
	90.7
	9.3
	1.9
	55.6
	35.2
	7.4
	1.9
	0.0

	Plop
	203
	3.6
	23.8
	73.4
	26.6
	7.9
	36.0
	37.4
	18.7
	6.9
	1.0

	Salcie
	36
	0.6
	20.8
	86.1
	13.9
	0.0
	8.3
	77.8
	13.9
	0.0
	0.0

	Alte foioase
	210
	3.7
	19.7
	76.7
	23.3
	4.8
	48.1
	28.6
	18.6
	4.8
	0.0


Defolieri medii ridicate se înregistrează la gorun, cer, gârniță și plop dintre foioase, respectiv pini dintre rășinoase. Valori reduse, sub media națională, se constată la fag, molid și tei. Dacă în anii precedenți, rezultatele evaluărilor efectuate asupra stării de sănătate a pădurilor semnalau valori ridicate ale defolierii medii pentru specia frasin, observăm că în anul 2022, această specie se încadrează în rândul speciilor slab spre moderat afectate. Explicația este dată de excluderea a aproximativ 20% din arborii monitorizați, urmare a atacurilor repetate ale insectelor defoliatoare și a ciupercii Chalara fraxinea.
 	Procentul mediu al arborilor vătămați (clasele de defoliere 2-4) la nivel național este de 12,0% în scădere cu 0,9 procente față de anul 2021. Pe grupe de specii, dacă până anul trecut se putea observa o creștere constantă a procentului mediu al arborilor vătămați de rășinoase, începând de la 10,7% în 2018, 12,7% în 2019, 13,7% în 2020, până la 17,5% în 2021, anul 2022 aduce o ușoară îmbunătățire, procentul mediu al arborilor de rășinoase scăzând cu 1,1%. Desigur o valoare redusă dacă ne raportăm la procentul arborilor vătămați înregistrat în anul 2018, dar totuși o valoare care stopează trendul ascendent de înrăutățire a stării de sănătate a rășinoaselor, trend semnalat nu numai în Romania, dar și la nivel European (FOREST EUROPE, 2020). În cazul foioaselor, în anul 2022 se înregistrează un procent al arborilor vătămați de 11,2%, în scădere cu 0,9% față de anul 2021, menținând trendul descrescător al valorilor înregistrate în ultimii ani. 
Spre deosebire de valorile înregistrate la nivelul anilor precedenți (2018 - 2021), în anul 2022 starea de sănătate a stejarilor xerofiți înregistrează în continuare un ușor declin, fapt datorat deficitului de precipitații înregistrat și în acest an în zona de sud și sud-vest a României, în lunile iulie-august. În cazul cerului, specie cu o sensibilitate ridicată în ceea ce privește regimul pluviometric, se poate observa o creștere constantă a valorilor defolierii medii de la 16,1 % în 2020, 17,6% în 2021 la 18,6% în 2022. Gârnița și cerul înregistrează și în anul 2022 cele mai ridicate valori ale procentului de arbori vătămați (clasele 2-4).
Dintre rășinoase, bradul înregistrează cea mai bună stare de sănătate cu o proporție a arborilor vătămați în ușoară creștere față de anul 2021, de la 11,0% la 13,5% în anul 2022. 
Nivelul mortalității (clasa de defoliere 4) este din nou foarte redus de 0,6% pentru toate speciile, exemplare de arbori uscați fiind înregistrate în cazul ambelor grupe de specii, cel mai ridicat grad de mortalitate fiind atribuit speciilor plop, carpen, salcâm sau “alte foioase”.
Din analiza datelor de teren privind intensitatea fructificației din anul 2022 s-a constatat prezența fructificației la 34% din arborii evaluați, 20% având fructificație slabă, 15% normală și numai 2% abundentă. 
La nivel de specie, observăm că stejarul prezintă cel mai ridicat nivel al fructificației dintre speciile de foioase (30% din arborii evaluați având fructificație normală), urmat fiind de gorun, frasin și fag. În ceea ce privește rășinoasele, observăm că în cele mai multe cazuri s-au înregistrat valori slabe ale fructificației, atât la molid (25%) cât și la brad (25%), pinul înregistrând și el anul acesta valori slabe ale fructificației în 72% din cazuri.
Evaluările calitative efectuate în rețeaua pan-europeană de sondaje permanente au evidențiat un număr total de 2002 simptome la aproximativ 35,6% din numărul total de arbori (290 simptome la rășinoase și 1712 simptome la foioase) care afectează diferite părți ale arborilor, incluzând toți arborii cu unul sau mai multe părți afectate. Distribuția pe părți de arbore afectate relevă o pondere majoritară pentru aparatul foliar, reprezentând 61,3% din numărul total de simptome identificate (frunze – 58,2%, ace – 7,9 %). 
	La nivel de grupe de specii, în cazul foioaselor, simptomele identificate  la nivel de frunze reprezintă 65,3%, în cazul ramurilor și lujerilor 27,0%, respectiv vătămările la nivel de trunchi fiind de numai 7,7%. Distribuția simptomelor pe părți de arbore afectat la rășinoase se prezintă astfel: ace – 38,2%, trunchi 22,2%, și ramuri și lujeri – 32,8%.
Spre deosebire de anii anteriori s-a putut observa o sporire a numărului de simptome identificate în clasa a treia de vătămare  (21-40%) care, în rândul rășinoaselor, a depășit valoarea de 20% Acest fapt poate explica totodată și valorile în ușoară creștere a defolierilor înregistrate în ultimii ani.  Ponderea vătămărilor puternice și foarte puternice (intensitate peste 60%) este de 2% pentru toate speciile, în general, speciile de rășinoase prezintă o intensitate mai mare a vătămărilor comparativ cu foioasele.

5.6. Arii naturale protejate din fondul forestier

În anul 2022, din totalul celor 30 de arii naturale protejate majore desemnate la nivel național, a căror suprafață totală reprezintă cca. 1,67 mil. ha, Regia Națională a Pădurilor – Romsilva a continuat să administreze 22 de parcuri naționale și naturale, prin cele 22 de structuri de administrare cu personalitate juridică din structura sa. Suprafața totală a celor 22 de parcuri din structura regiei, conform măsurătorii în GIS realizată de către personalul administrațiilor de parc, este de circa 852 mii ha, cu o suprafață totală de fond forestier de circa 599 mii de ha, din care circa 372 mii de ha fond forestier proprietate publică a statului.

Luând în calcul zonarea internă a parcurilor, este de menționat în special faptul că, din totalul suprafeței fondului forestier proprietate publică a statului din parcurile administrate de regie, circa 110 mii de ha se regăsesc în zona de protecție strictă – (ZPS) și zona de protecție integrală – (ZPI) (zone în care este interzisă exploatarea resurselor naturale). Situația suprafețelor din parcurile naționale și naturale administrate de către R.N.P.-Romsilva este detaliată în tabelul următor:


	Nr. crt.
	DENUMIREA PARCULUI
	Județul
	Suprafața parcului (cf. GIS)                   (ha)
	din care:

	
	
	
	
	fond forestier
	din care: fond forestier proprietatea statului

	
	
	
	
	total
	din care: ZPI+ZPS
	total
	din care: ZPI+ZPS

	PARCURI NAȚIONALE

	1
	Buila - Vânturarița
	VL
	4.465
	3.873
	1.459
	2.087
	532

	2
	Călimani
	BN,SV,MS,
HR
	24.556
	17.933
	10.601
	10.190
	5.462

	3
	Cheile Bicazului - Hăşmaş
	NT, HR
	7.072
	6.644
	4.889
	2.081
	1.878

	4
	Cheile Nerei-Beușnița
	CS
	36.661
	30.982
	13.951
	29.372
	13.947

	5
	Cozia
	VL
	16.813
	16.072
	8.134
	8.661
	5.184

	6
	Defileul Jiului
	GJ, HD
	10.941
	9.443
	8.930
	1.993
	1.970

	7
	Domogled - Valea Cernei
	CS, MH, GJ
	61.211
	46.544
	20.135
	44.278
	19.854

	8
	Munții Măcinului
	TL
	11.200
	11.158
	3.839
	11.148
	3.839

	9
	Munții Rodnei
	BN, MM
	47.202
	29.116
	14.322
	2.497
	2.198

	10
	Piatra Craiului
	AG, BV
	14.766
	10.880
	6.223
	3.771
	2.490

	11
	Retezat
	HD
	37.503
	20.422
	13.568
	6.105
	3.918

	12
	Semenic – Cheile Caraşului
	CS
	36.052
	30.784
	11.189
	30.110
	11.189

	TOTAL PARCURI NAȚIONALE
	 308.442
	 233.851
	117.240
	152.293
	72.459

	

	PARCURI NATURALE

	13
	Apuseni
	AB, BH, CJ
	76.067
	60.447
	13.978
	26.275
	8.434

	14
	Balta Mică a Brăilei
	BR
	24.123
	13.446
	3.453
	11.799
	1.947

	15
	Bucegi
	BV, DB, PH
	32.497
	21.411
	6.643
	10.862
	4446

	16
	Comana
	GR
	25.107
	8.024
	870
	7.423
	856

	17
	Grădiștea Muncelului - Cioclovina
	HD
	38.116
	26.698
	4.672
	17.655
	2.092

	18
	Lunca Mureșului
	AR, TM
	17.420
	6.468
	811
	5.821
	528

	19
	Munții Maramureșului
	MM
	133.484
	86.968
	12.638
	48.318
	7.290

	20
	Porțile de Fier
	CS, MH
	128.196
	82.089
	9.526
	73.471
	9.497

	21
	Putna Vrancea
	GR
	38.116
	33.618
	7.617
	2.710
	2.523

	22
	Vânători Neamț
	AR,TM
	30.631
	26.204
	616
	15.268
	243

	TOTAL PARCURI NATURALE
	543.757
	365.373
	60.824
	219.600
	37.856

	TOTAL GENERAL
	852.199
	599.224
	178.064
	371.893
	110.315



În ceea ce privește structura de proprietate a fondului forestier din parcurile naționale și naturale administrate de către RNP-Romsilva, putem preciza că, la aceasta dată, predomină ca proprietar statul român cu circa 65%. Diminuarea suprafeței fondului forestier proprietate publică a statului reprezintă o provocare pentru administrațiile de parc, care trebuie să depună mai mult efort în activitatea de conștientizare a populației locale în ceea ce privește măsurile de conservare, în condițiile neacordării sau acordării cu întârziere a compensațiilor pentru pierderea de venit înregistrată de proprietarii privați de păduri.
Parcurile în care fondul forestier proprietate privată reprezintă peste 50% sunt: parcurile naționale Munții Rodnei, Piatra Craiului, Retezat, Cheile Bicazului, Defileul Jiului și parcurile naturale Putna Vrancea și Bucegi.
Administrarea celor 22 de parcuri naționale și naturale, împreună cu siturile Natura 2000 și ariile naturale protejate de interes național care se suprapun cu acestea se realizează în baza contractelor de administrare încheiate cu autoritatea publică centrală pentru protecția mediului și a actelor adiționale încheiate cu Agenția Națională pentru Arii Naturale Protejate. Numărul ariilor naturale protejate, care fac obiectul acestor contracte de administrare, este de 271.
Referitor la componența structurilor de administrare a parcurilor (conform legislației specifice), aceasta cuprinde: director parc, șef pază, economist, consilier juridic, responsabil cu conștientizarea publică și educație ecologică, specialist în tehnologia informației, biolog, precum și între 6 și 20 agenți de teren, în funcție de suprafață și de specificul ariei naturale protejate.
Principalele obiective ale parcurilor naționale și naturale sunt conservarea biodiversității, a peisajului, a identității culturale, precum și promovarea turismului, tradițiilor etc. Modul de îndeplinire a obiectivelor este stabilit prin planurile de management elaborate de către administrația parcului.
Stadiul planurilor de management la finalul anului 2022 este următorul:
· 14 planuri de management sunt aprobate;
· 2 planuri de management se află în etapa finală de aprobare la Ministerul Mediului, Apelor și Pădurilor;
· 2 planuri de management se află în procedură de avizare la agențiile județene pentru protecția mediului;
· 3 planuri de management se află în procedură de avizare la Agenția Națională pentru Arii Naturale Protejate; 
· 1 plan de management se elaborează prin proiect POIM.
În anul 2022, administrațiile parcurilor naționale și naturale din subordinea Regiei Naționale a Pădurilor – Romsilva au desfășurat diferite activități, grupate pe programe majore de activitate după cum urmează:  
5.6.1. Managementul biodiversității
În cadrul acestui program au fost derulate 858 acțiuni de inventariere a speciilor de floră/faună și a habitatelor naturale, a fost actualizată cartarea pentru 364 de specii de floră/faună naturale și de asemenea au fost derulate activități de monitorizare a speciilor și habitatelor naturale. 
În vederea prevenirii activităţilor ilegale au fost realizate 9.979 de acţiuni de patrulare, parte dintre acestea fiind realizate cu sprijinul Jandarmeriei, Poliţiei, Gărzii de Mediu, Gărzii Forestiere şi a altor instituţii. 
În cadrul subprogramului de implementare reglementări și măsuri specifice de protecție au fost analizate 2.647 de solicitări ale diverşilor factori interesaţi pentru obţinerea avizelor, și au fost efectuate 1.865 de acțiuni de verificare a respectării condițiilor impuse prin avize. De asemenea, personalul administrațiilor de parc a participat la 454 de acțiuni de evaluare a speciilor de interes cinegetic. 
Referitor la subprogramul managementul datelor, în baza informațiilor culese în teren, administrațiile de parc au completat/actualizat bazele de date privind distribuția speciilor, cartarea habitatelor, rezultatele acțiunilor de monitorizare a acestora, precum și tipurile de peisaje identificate ca fiind caracteristice zonei, tipurile de proprietate și de folosință a terenurilor, stocare imagini foto etc. 
5.6.2. Turism
Acest program cuprinde activități referitoare la asigurarea infrastructurii de vizitare necesară, sens în care au fost desfășurate 604 de acțiuni de întreținere a acesteia (centre de vizitare, observatoare, panouri informative, locuri de campare etc.) și de amplasare de panouri informative.
Pentru întreținerea traseelor turistice existente s-au realizat un număr de 754 acțiuni de igienizare/ecologizare.
Totodată, au fost elaborate materiale de promovare a parcului național/natural, respectiv pliante, prezentări power point etc.
5.6.3. Conștientizare, conservare tradiții și comunități locale
Activitățile aferente acestui program au constat în derularea a 649 acţiuni de conştientizare și a unui număr de 629 acțiuni de educație ecologică. De asemenea, administrațiile de parc au prezentat activitățile specifice desfășurate și obiectivele de inters conservativ din raza ariilor protejate adminstrate în cuprinsul a 738 interviuri și articole în mass-media. 
5.6.4. Management și administrare
Pe parcursul anului 2022, administrațiile de parc au organizat 47 întâlniri ale Consiliilor Științifice ale parcurilor naționale/naturale, respectiv 24 întâlniri ale Consiliilor Consultative de administrare.
Finanțarea de bază a celor 22 parcuri este asigurată de Regia Națională a Pădurilor-Romsilva în baza contractelor de administrare încheiate pentru o perioadă de 10 ani. În anul 2022, RNP-Romsilva a asigurat pentru cele 22 de administrații un buget total de cca. 38,5 mil. lei (fără sumele aferente fondurilor externe).
O preocupare majoră o constituie atragerea de fonduri prin proiecte pentru realizarea obiectivelor de management. În anul 2022, administrațiile de parcuri au avut în implementare un număr de 33 proiecte, în 16 dintre acestea având calitatea de solicitant/lider. Menționăm că suma cheltuită din fonduri externe (proiecte în cadrul programelor POIM, Life, Interreg, inclusiv cele implementate în parteneriat etc.) de către administrațiile de parcuri în anul 2022 este de 102.748 mii lei, din care 708 mii lei reprezintă cofinanțare RNP.


5.7. Incendiile de pădure

În anul 2022 s-au produs în România 1 021 incendii de vegetaţie forestieră, care au afectat o suprafaţă totală de 13 152,95 ha, din care:
- 649 incendii s-au manifestat în fondul forestier de stat afectând  8 397,84 ha;
-137 incendii s-au manifestat în fondul forestier administrat de unitățile administrativ-teritoriale afectând 1 961,25 ha;
-310 incendii s-au manifestat în fondul forestier privat afectând 2 782,36 ha;
- 5 incendii au afectat vegetaţia forestieră situată pe terenuri din afara fondului forestier național pe 11,50  ha.

Dintre acestea, un număr de 80 incendii forestiere s-au manifestat pe terenuri aparținând mai multor forme de proprietate.	 În urma acestor incendii au fost estimate pagube materiale în valoare totală de 2 751,10 mii lei, produse prin arderea unui număr de 332,81 mii puieţi din plantaţii şi regenerări naturale şi a unei cantităţi de 7 150,74 mc material lemnos.

La acţiunile de stingere a incendiilor au participat un număr total de 20 570 persoane, din care:
- personal silvic                  –  5 256  persoane
- pompieri militari şi civili  –   6 826  persoane
- poliţişti şi jandarmi         –      761   persoane
- cetăţeni                          –     7 727  persoane
În urma  analizării fişelor incendiilor de vegetaţie forestieră produse în anul 2022 au reieșit următoarele:

a) Cauzele producerii incendiilor forestiere:
1. Necunoscute                                              – 239 incendii pe   2 682,23 ha         (EFFIS 100);
2. Cauze naturale – fulger                              –    1 incendiu pe         4,0 ha           (EFFIS 201);
3. Cauze accidentale:                                     -  17 incendii pe    47,45 ha, din care:
      -linii electrice                                              –     4 incendii pe 11,07 ha                (EFFIS 301);
-calea ferată                                                -      1 incendii pe 2,00 ha                  (EFFIS 302);
- autoaprindere                                           -      1 incendii pe 1,00 ha                   (EFFIS 306);
· alte cauze accidentale                               -     11 incendii pe 33,38 ha                (EFFIS 307);

4. Neglijenţă                                                –   749 incendii pe 10 206,07  ha, din care:
· prin propagarea focului din teren agricol (arderea vegetației uscate de pe pajiști)                                          
                                                         -    679 incendii pe 9 509,25  ha    (EFFIS 411); 
· arderea miriștilor                                 –  48 incendii  pe    594,20 ha    (EFFIS 412);
· ardere resturi vegetale                           -    7 incendii  pe      9,11 ha     (EFFIS 413);
· foc de la grătare nesupravegheate          –  4 incendii   pe       6,70 ha    (EFFIS 414);
· țigări aprinse                                        – 11 incendii   pe       70,60 ha     (EFFIS 422);
· scântei fierbinți                                   -    1 incendii     pe      15,30 ha    (EFFIS 423);
· altă utilizare de obiecte incandescente-    1 incendii     pe        0,90 ha    (EFFIS 424);
5. Deliberate                                    -     9 incendii    pe       199,33 ha
· conflict (răzbunare)                            -    1 incendii    pe        37,00 ha    (EFFIS 512);
· vandalism                                           -    5 incendii    pe        60,60 ha    (EFFIS 513);
· ascunderea urmelor unei infracțiuni   -     3 incendii pe      101,73 ha      (EFFIS 515);
6. Reaprindere                                    -  4 incendii pe        13,88 ha
· reaprindere                                          -   4 incendii pe        13,88 ha      (EFFIS 600).


b) Natura proprietăţii afectate din fondul forestier național:
1. Proprietate publică a statului                                   –   649 incendii   pe  8 397,84 ha;
2. Proprietate publică/privată a UAT                          –   137 incendii pe     1 961,25 ha;
3. Proprietate privată                                                   -    310 incendii pe    2 782,36 ha;
4. Vegetație forestieră din afara fondului forestier    -         5 incendii pe        11,50 ha.
(80 de incendii s-au manifestat pe terenuri care aparțin mai multor forme de proprietate)

 
c) Tipul de incendiu:
1. Incendii de litieră – 929 incendii pe 12 496,55 ha;
2. Incendii mixte (litieră, coronament, subterane) – 92 incendii pe 656,40 ha

d) Ca amplasament, cele mai multe incendii au fost înregistrate în județele:
1. Gorj                           – 162 de incendii pe suprafața de 5 202,15 ha;
2. Caraș-Severin           –   56 incendii pe suprafața de 1 798,84 ha;
3. Mehedinți                  –   49 incendii pe suprafața de   975,00 ha;
4. Hunedoara                –    42 incendii pe suprafața de  694,26 ha;
5. Tulcea                       –    24 incendii pe suprafața de  470,08 ha;
6. Vrancea                     -    24 incendii pe suprafața de 291,85 ha;













Din graficele prezentate se observă faptul că în anul 2022 s-au înregistrat cele mai multe incendii forestiere care au afectat cea mai întinsă suprafață de când se fac înregistrări, în principal din cauza perioadei foarte secetoase peste care s-a suprapus o perioadă cu intensificări ale vântului mai ales în cursul lunii martie. Pe tot parcursul anului numărul de incendii forestiere a crescut de la 278 la 1021  iar suprafața afectată a crescut de la 2101 ha la 13 152 ha.
        Din analiza cauzelor producerii incendiilor forestiere, este evident faptul că principala cauză a incendiilor de vegetaţie forestieră este propagarea focului din terenurile agricole limitrofe pădurilor, datorată în special arderilor de curăţare a păşunilor și a miriștilor. Se constată că sunt preponderente incendierile pășunilor și fânețelor înainte de intrarea în vegetaţie sau la ieșirea din vegetație, în zilele fără precipitaţii. Aceste arderi sunt scăpate de sub control din cauza intensificărilor locale de vânt, care sunt specifice acestor perioade, iar autorii incendierilor sunt, de cele mai multe ori, neidentificați. 
      Aceste practici au drept scop obținerea subvenției de la APIA, dar nefiind conforme cu Codul GAEC 8, ar trebui eliminate definitiv din practica fermierilor. Fermierii au manifestat îndreptarea atenției spre activitățile agricole, printre care se numără și „tradiționala” incendiere a fânețelor de pe care nu s-a cosit fânul în anul anterior.
       O soluție practică de diminuare a utilizării acestei practici, identificată de specialiștii MMAP și care trebuie discutată și agreată și de către alte autorități publice (MADR, IGSU, APIA, GNM), ar fi aceea de identificare de către pompieri a punctului de pornire a incendiului, stabilirea coordonatelor acelui punct și comunicarea datelor la APIA, în vederea eliminării de la plată a subvenției pentru terenul de unde s-a propagat focul. Acest lucru necesită modificarea unor acte normative, printre care Ordinul comun MIRA și MADR nr. 608/2008 pentru aprobarea Dispozitiilor generale de aparare impotriva incendiilor pe timpul utilizarii focului deschis la arderea de miristi, vegetatie uscata si resturi vegetale și Ordinul MMP nr. 2579/2012 pentru aprobarea fluxului informațional – decizional de avertizare-alarmare în cazul producerii unor situații de urgență generate de riscurile specifice Ministerului Mediului și Pădurilor.
   Densitatea de incendii manifestate este dată de atingerea condițiilor favorabile de producere a acestora, care sunt determinate de climă (cuantumul scăzut al precipitaţiilor atmosferice, uscăciunea solului, temperatura aerului şi viteza vântului), dar și de activitățile umane. Deși MMAP avertizează din timp, ori de câte ori este cazul, cu privire la apariția unor fenomene meteo favorizante pentru producerea incendiilor forestiere, totuși incendiile nu pot fi evitate în totalitate. 
    În anul 2022, în luna martie s-au produs cele mai multe incendii de pădure  și anume 705 incendii care au afectat 10 608 ha iar în cadrul lunii martie perioada în care s-au produs cele mai multe incendii a fost între 20 și 31 martie (649 incendii care au afectat suprafața de 10 429ha), cu maxime de suprafață afectată de 57 incendii care au afectat 1800 ha în data de 25 martie. În contrast, în intervalul 09 -19 iunie nu a fost consemnat nici un incendiu. De asemenea, o perioadă în care nu s-au consemnat incendii a fost 11 noiembrie și până la sfârșitul anului 2022.
     În anul 2022 s-au înregistrat un număr de 124 de incendii de vegetaţie forestieră a căror durată a fost mai mare de 24 de ore, din care evidențiem pe cel din raza localității Vladimir (jud. Gorj) care a fost stins după 5 zile iar restul de 123 incendii au fost stinse după 1 – 4 zile (în jud. Gorj, Caraș Severin, Mehedinți, Hunedoara, Sibiu). Cea mai mare suprafață afectată în cadrul unui singur incendiu a fost de 334,17 ha, în raza com. Vladimir, jud. Gorj. Cea mai mare cantitate de material lemnos care a fost arsă într-un incendiu a fost de 5 402 mc în special rășinoase (specia pin). 
     În general, în România incendiile forestiere apar în perioada de repaus vegetativ, astfel că pagubele produse nu sunt mari, fiind vorba de incendii de litieră în cea mai mare parte, care afectează doar superficial orizontul organic al solului și organismele aflate în această zonă. În schimb, dacă în calea focului există o plantație tânără, în special una ce cuprinde în compoziție specii de răşinoase, din cauza înălţimii mici a puieţilor,  ne confruntăm cu arderea în totalitate a coronamentului acestora, determinând o pierdere totală a plantației, iar ulterior fiind necesară replantarea suprafețelor respective. 
    Ca măsuri ce trebuie luate în considerare în continuare pentru a reduce riscul de producere a incendiilor forestiere, menționăm:
- necesitatea îmbunătățirii legislației specifice, prin propuneri comune ale MMAP, IGSU și MADR, inclusiv prin elaborarea unei norme tehnice aliniată la condițiile actuale ale tehnicii de intervenție, dar și la posibilitățile de acces în teren; acest lucru va face obiectul activității reprezentantului MMAP în Grupul de lucru din cadrul Platformei Naționale pentru Reducerea Riscurilor la Dezastre – componenta incendii de vegetație, sub coordonarea IGSU și definitivarea noilor norme tehnice în cadrul proiectului SIPOCA 395;
- măsuri concrete și eficace, prin colaborare interinstituțională, de descurajare a incendierii pășunilor, fânețelor și miriștilor, inclusiv prin reducerea sau suspendarea plății subvențiilor pentru terenurile agricole de unde a provenit focul;
- identificarea zonelor cu risc crescut de incendiu și supravegherea lor cu mai multă atenție în perioadele în care se pot manifesta incendii care să se propage în fond forestier;
- protejarea plantațiilor în zonele cu risc ridicat de incendii, prin ararea, acolo unde este posibil, a unei benzi perimetrale și menținerea acesteia fără vegetație ierboasă.


6.FONDURI ALOCATE GESTIONĂRII DURABILE A FONDULUI FORESTIER

Investiţiile finanţate de la bugetul de stat pentru sectorul forestier în anul 2022 au fost stabilite prin Legea bugetului de stat, sumele fiind utilizate cu prioritate în scopul extinderii suprafeţelor de păduri şi dezvoltării infrastructurii forestiere. 
           Prin programul de investiţii pe anul 2022 au primit finanţare un număr de 45 perimetre de ameliorare şi un număr de 11 perdele forestiere de protecţie.

A.      Din Fondul de ameliorare a fondului funciar cu destinație silvică s-a decontat în anul 2022 suma de                                                         8 573,551 mii lei, din care:
 
ü  Gărzi forestiere                                                 8 512,947 mii lei, din care:
§  Reconstrucție ecologică                                       7 747,657  mii lei
§  Înființare perdele forestiere                                      78,957  mii lei
§  Studii de fezabilitate                                               686,333 mii lei.
ü  RNP-Romsilva                                                      60,604 mii lei, din care:
§  Reconstrucție ecologică                                        60,604 mii lei.
 
B.      Din surse financiare constituite conform OUG nr. 115/2011 privind stabilirea cadrului instituțional și autorizarea Guvernului, prin Ministerul Finanțelor, de a scoate la licitație certificatele de emisii de gaze cu efect de seră atribuite României la nivelul Uniunii Europene s-a decontat în 2022 suma de 3 836,277 mii lei privind înființarea perdelelor forestiere de protecție a autostrăzilor și drumurilor naționale, dc:
-Execuție perdele                                                               3 477,955 mii lei
-Exproprieri, servicii juridice, cadastru, evaluare, asistență         358,32   mii lei.
 
C.      Din Bugetul de stat s-a decontat în anul 2022 suma de 230 623, 139  mii lei, din care:
           
- 167 902,653 mii lei -HG 447/2017 pentru aprobarea Normelor metodologice de acordare, utilizare și control al compensațiilor reprezentând contravaloarea produselor pe care proprietarii nu le recoltează datorită funcțiilor de protecție stabilite prin amenajamente silvice care determină restricții în recoltarea de masă lemnoasă   ;
- 29 270,031 mii lei -Legea nr.46/2008, art 97 , lit . a , pentru proprietarii care au suprafaţa proprietăţii forestiere mai mică sau egală cu 30 ha                      ;  
- 28 460,467 mii lei Legea nr.46/2008, art.16  pentru prestarea serviciilor silvice pentru proprietarii neidentificați care au suprafaţa proprietăţii forestiere mai mică sau egală cu 30 ha                   .
- 4 989,989 mii Legea nr.374/2006-privind suspendarea serviciului public cu specific silvic lei.



7.VÂNĂTOARE ȘI SALMONICULTURĂ

7.1. Vânătoare și salmonicultură în fondul forester administrat de Regia Națională a Pădurilor-Romsilva 

7.1.1. Creşterea şi ocrotirea vânatului

	7.1.1.1.Fonduri cinegetice

Fondul cinegetic național este arondat în 2.134 fonduri cinegetice şi a fost  gestionat astfel: 242 fonduri prin R.N.P.-Romsilva (11,3%), 1.869 fonduri prin diverse organizații şi asociații vânătorești și alte 23 de fonduri cinegetice prin instituțiile de învățământ şi de cercetare științifică în domeniul cinegetic.
	
	
	
	

	Suprafaţa fondului cinegetic gestionat de R.N.P. - Romsilva
	din care:

	
	Productiv cinegetic
	Neproductiv cinegetic

	2584,781 mii ha
	2507,846 mii ha
	73,495 mii ha



Din suprafața totală de 2584,781 mii ha (cât reprezintă fondul cinegetic atribuit regiei),  suprafața de 2507,846 mii ha (97,02 %) reprezintă fondul cinegetic productiv.
Suprafața fondului cinegetic productiv cuprinde: terenuri agricole (arabil, fânețe, vii, livezi în proporție de 35,6 %, pășuni și islazuri în proporție de 11,5%, păduri 48,4%, luciu de apă 2% şi goluri de munte 2,5%. 	

	Hrana administrată

	din care:
	Sare pusă 
în teren

	
	concentrate

	fibroase

	suculente

	

	tone
	tone
	tone
	tone
	tone

	3546
	1802
	1526
	218
	324



Pentru desfășurarea optimă a activităților de protejare, observare, hrănire şi vânătoare, unitățile silvice au asigurat în cursul anului 2022 întreținerea următoarelor construcții şi instalații existente: 10276 hrănitori, 9590 sărării, 489 adăpători şi scăldători, 1359 observatoare, 4043 standuri pentru goane, 215 colibe şi bordeie și 249 depozite pentru hrana vânatului.			
  	În anul 2022 au fost evaluate efectivele de vânat, situația pentru 8 (opt) specii de mamifere reprezentative şi 2 (două) specii de păsări prezentându-se astfel:



									
	Speciile de vânat
	Efectivele evaluate pe fondurile gestionate de
R.N.P.- Romsilva
(buc.)

	Capra neagră
	1969

	Căprior
	23076

	Cerb comun
	8495

	Cerb lopătar
	1604

	Iepure de câmp
	76813

	Mistreț
	4996

	Șacal
	1913

	Vulpe
	6808

	Fazan
	43223

	Potârniche
	15114



Vânatul recoltat (mamifere) pe specii,  pe fondurile gestionate de R.N.P. - Romsilva în sezonul 2022 - 2023, se prezintă în tabelul de mai  jos:	
	Speciile de vânat
	Vânatul recoltat pe fondurile gestionate de R.N.P. – Romsilva
                 (buc.)

	Capră neagră
	55

	Căprior
	906

	Cerb comun
	108

	Cerb lopătar
	121

	Iepure de câmp
	318

	Mistreț
	                                  138

	Fazan
	656

	Potârniche
	56

	Șacal
	375

	Vulpe
	878


.
  
După recoltarea vânatului, specialiştii gestionarilor fondurilor cinegetice evaluează trofeele obţinute, acordându-le un punctaj, în urma căruia trofeele pot fi medaliate cu medalii de aur, argint sau bronz în cazul participării la expoziţii interne şi internaţionale de trofee de vânat. 
	Pentru menţinerea echilibrului ecologic, ameliorarea calităţii vânatului şi conservarea biodiversităţii faunei sălbatice, în cursul anului 2022, R.N.P.-Romsilva, ca gestionar de fonduri cinegetice, a făcut cheltuieli de 9895,488  mii lei.	
7.1.1.2.Fazanerii 
Creşterea şi valorificarea fazanilor este o activitate tradiţională practicată de R.N.P. – Romsilva, care are în patrimoniu 9 (nouă) fazanerii, din care trei 3 (trei) fazanerii în exploatare. Pe direcţii silvice şi fazanerii, situaţia pentru anul 2022 se prezintă în tabelul de mai jos.			
		                                                                                    
	Nr.
crt.
	Direcția
Silvică
	Fazaneria
	
Program 2022
Buc.
	
Valorificat 2022
Buc.

	1.
	Giurgiu
	Ghimpați
	13000
	13116

	2.
	Prahova
	Gherghița
	19000
	19000

	3.
	Timiș
	Pișchia
	12000
	12000

	
	TOTAL
	x
	44000
	44116



Pentru obţinerea unor fazani de calitate superioară și îmbunătăţirea generală a activităţii, în anul 2022 s-au aplicat diferenţiat măsuri care să ducă la reducerea cheltuielilor şi creşterea eficienţei şi productivităţii muncii în acest sector, astfel:  
- redimensionarea producţiei de fazani în funcţie de capacităţile volierelor de stocaj; 
- respectarea strictă a tehnologiei de producere a fazanilor şi a normelor sanitar-veterinare;
- utilizarea sortimentelor de hrană de cea mai bună calitate şi administrarea acesteia corespunzător vârstei; 
- aplicarea unor tratamente sanitar-veterinare, cerute de tehnologia de creştere, din noua generaţie de medicamente mai performante, în vederea reducerii numărului de manipulări;
- combaterea epizootiilor prin respectarea tuturor măsurilor sanitar-veterinare şi administrarea preventivă şi curativă a medicaţiei specifice;
- revizuirea schemelor de personal şi adaptarea sarcinilor angajaţilor la programele actuale de producţie.

7.1.1.3. Complexuri de vânătoare
	Pentru conservarea fondului genetic valoros, creșterea efectivelor unor specii valoroase de vânat în vederea populării, cât și pentru comercializare, în conformitate cu prevederile legale în vigoare, în anul 2022, în cadrul regiei au funcționat 13 complexuri de vânătoare pentru următoarele specii de vânat: cerb comun, cerb lopătar, muflon, căprior şi mistreț, conform tabelului de mai jos:
 
	Nr. crt.
	Beneficiar
Direcția Silvică
	Specia
	Amplasare
	Suprafata – ha -

	1
	Arad
	 cerb comun, cerb lopătar, căprior, mistreţ
	f.c.  26 Somoş
	714,3 

	2
	Argeș
	cerb lopătar, căprior, mistreţ, muflon
	f.c.  46 Mozacu 
	420 

	3
	Bacău
	mistreț,  căprior
	f.c.  40 Fântânele 
	368 

	4
	Constanța
	cerb lopătar, căprior, muflon 
	f.c.    6 Negureni
	300 


	5
	Dâmbovița
	cerb lopătar, căprior, mistreț, muflon
	f.c.  33 Cornățelu
	450

	6
	Giurgiu
	mistreț, cerb lopătar, căprior
	f.c.    4 Căscioarele
	502                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          

	7
	Harghita
	mistreț
	f.c.   6 Borsec
	302

	8
	Iași
	mistreț
	f.c. 37 Gheorghițoaia
	338

	9
	Ilfov
	mistreț, cerb comun, căprior
	f.c.  3 Pasărea
	971

	10
	Maramureș
	Mistreț, cerb comun, cerb lopătar,
	f.c. 40 Fersig
	516

	11
	Suceava
	mistreț, cerb comun
	f.c. 33 Codrul Voievodesei
	422

	12
	Timiș
	mistreț, cerb comun, cerb lopătar, căprior
	f.c.  14 Pișchia
	450

	13
	Timiș
	mistreț, cerb comun, cerb lopătar și muflon
	f.c. 16 Șarlota 
	1200



Efectivele de mistreți din complexele Bolintin, Bolovani, Mozacu și Pasărea au fost afectate de  Pesta Porcină Africană.

7.1.2. Salmonicultură

  7.1.2.1. Ape de munte
Regia Națională a Pădurilor-Romsilva administrează resursele acvatice vii din habitatele piscicole naturale din apele de munte şi organizează activităţi de practicare a pescuitului recreativ. Aceste resurse sunt administrate şi gestionate de silvicultori cu continuitate şi responsabilitate de mai bine de 100 de ani. În conformitate cu prevederile O.U.G. nr. 23/2008 privind pescuitul şi acvacultura, pct. 18 (4), aprobată prin Legea nr. 317/2009, Agenţia Naţională pentru Pescuit şi Acvacultură (A.N.P.A.) - instituţie publică de interes naţional, agenţie de specialitate a autorităţii publice centrale care răspunde de pescuit şi acvacultură - ”poate delega, pe baza de protocol, administrarea resurselor acvatice vii din habitatele piscicole naturale către alte institutii publice ale statului”.

Pe aceste ape de munte, de-a lungul deceniilor, sectorul silvic a investit în:
- lucrări piscicole de amenajare a albiilor râurilor (cascade podite, pinteni, topliţe, consolidări de maluri, etc);
- asigurarea materialului biologic (puiet de păstrăv indigen) necesar populărilor şi repopulărilor anuale a acestor ape;
- asigurarea pazei fondurilor de pescuit şi a combaterii braconajului – ca sarcini permanente ale personalului silvic;
- lucrări de cercetare şi studii ştiinţifice privind resursele acvatice din apele de munte.
Sectorul silvic de stat a desfășurat lucrări de cercetare timp de mai multe decenii pe apele de munte, finalizate, printre altele, și prin studiul „Rebonitarea şi recartarea fondurilor de pescuit din apele de munte” – lucrare unde sunt reactualizate clar, din amonte în aval, limitele apelor de munte la nivel naţional, lucrare de bază utilizată în egală măsură atât de gestionarii apelor de munte, asociaţii de pescari, fermieri dar şi de autorităţile cu atribuţii în domeniul administrării şi managementului resurselor acvatice vii din apele României. 
În baza celor menţionate mai sus, cu aprobarea Ministerului Mediului şi Schimbărilor Climatice, Departamentul pentru Ape, Păduri și Piscicultură, în luna septembrie 2013 a fost semnat „Protocolul de delegare a administrării resurselor acvatice vii din habitatele piscicole naturale din apele de munte şi organizării activităţii de practicare a pescuitului în scop recreativ/sportiv” între Agenţia Naţională pentru Pescuit şi Acvacultură – A.N.P.A.  şi R.N.P. – Romsilva, protocol care permite, astfel, continuarea administrării de către regie a unui număr de 215 râuri și 76 lacuri (conform Anexei 1).
b) Prin tarifele pe care le solicită unităţile silvice pentru serviciile asigurate pescarilor, în legătură cu exercitarea pescuitului recreativ în habitatele piscicole naturale amenajate, R.N.P.–Romsilva recuperează o parte din cheltuielile efectuate cu lucrările de amenajare și întreținere: populări anuale cu puiet de păstrăv indigen, topliţe, cascade podite, pinteni, praguri şi paza faunei piscicole din apele de munte. 
Aceste lucrări complexe sunt cele care creează condiţiile pentru conservarea biodiversităţii naturale şi asigurarea condiţiilor corespunzătoare desfăşurării pescuitului recreativ. 
În conformitate cu aceste reglementări și cu statutul de administrator delegat al resurselor acvatice vii din apele de munte, și în cursul anului 2022, pentru gestionarea şi managementul corespunzător al acestor habitate, s-au desfăşurat activități profesionale specifice, referitoare la reparaţii la amenajările existente și repopulări cu puiet de păstrăv indigen. 
Cheltuielile efectuate cumulate au în semnat 176,539  mii lei.
Pentru îmbunătățirea calității habitatelor piscicole naturale din apele de munte , în cursul anului 2022 s-au făcut populări cu 426 mii puieți de păstrăv indigen în valoare de 163 mii lei. Deasemenea  au fost amenajate 26 cascade podite, 25 de praguri și 23 toplițe de suprafață de 3920mp.

7.1.2.2. Păstrăvării
În cadrul Regiei Naționale a Pădurilor–Romsilva, există în prezent un număr de 27 păstrăvării direct productive, gestionate prin 17 direcţii silvice, unde se produc anual circa 500 to păstrăv de consum destinat pieţei din România şi aproximativ 500 de mii buc. puiet de păstrăv indigen pentru repopularea apelor de munte.
Personalul angajat în păstrăvării, a fost calificat prin cursuri de calificare şi specializare pentru activitatea de salmonicultură în meseria piscicultor-păstrăvar.  
Cele 27 de ferme piscicole de apă dulce sunt amenajate pe uscat. Fiecare păstrăvărie are staţie proprie de reproducere artificială a păstrăvului (casă de incubaţie) iar ciclul de producție practicat de majoritatea păstrăvăriilor este cel clasic (de 2 ani)  de la reproducători – icre embrionate – alevini – puiet de păstrăv – păstrăv de consum.
Speciile de păstrăv care fac obiectul creşterii intensive sunt: păstrăvul indigen (Salmo trutta fario L.), păstrăvul fântânel (Salvelinus fontinalis M.) şi păstrăvul curcubeu (Onchorinchus mykiss W.).
Cele mai mari cantităţi de păstrăv valorificat pe piaţă provin de la direcțiile silvice: Cluj (124 to), Caraş–Severin (99 to), Gorj (47 to), Sibiu (45 to), Bistriţa-Năsăud (26 to), Bihor (23 to) și Mureş (20 to).
Măsurile tehnice aplicate au urmărit impulsionarea și dezvoltarea activității de producție:
- redimensionarea unor capacităţi de producţie, astfel încât fiecare păstrăvărie din cadrul R.N.P.-Romsilva să producă și să vândă minim 10 tone păstrăv/an;
- aplicarea nominală a unor măsuri de retehnologizare în vederea creşterii capacităţii de producţie şi valorificare a păstrăvului de consum;
- diversificarea gamei de produse vândute pe piaţă (păstrăv viu, păstrăv proaspăt refrigerat, păstrăv congelat, păstrăv  afumat, etc.);
- analiza concordanţei actuale dintre programul anual de producție al fermelor piscicole, realizările  periodice şi statutul organizatoric al fiecărei ferme piscicole în organigrama direcţiei silvice;
- asigurarea siguranţei alimentare prin „Programul de supraveghere sanitară veterinară” implementat în toate păstrăvăriile R.N.P.-Romsilva, program început în anul 2003  împreună cu Institutul de Diagnoză şi Sănătate Animală (I.D.S.A.-Bucureşti);
- încheierea şi derularea unor contracte cu marii retaileri din România.

8. CONTROLUL ŞI PAZA PĂDURILOR
	 
La nivel național, activitatea de control și paza pădurilor din partea autorității publice centrale care răspunde de silvicultură, indiferent de forma de proprietate asupra fondului forestier naţional şi asupra vegetaţiei forestiere din afara acestuia, a fost asigurată de Direcția Corp Control, Integritate și Anticorupție, dar și de Gărzile Forestiere înființate în baza Ordonanței de Urgență nr. 32/2015, instituţii cu personalitate juridică din subordinea Ministerului Mediului, Apelor și Pădurilor. 

	Nr. crt.
	Denumirea
	Sediul
	Judeţele arondate

	1
	Garda Forestieră Braşov
	Municipiul Braşov
	Braşov, Covasna, Harghita, Mureş, Sibiu

	2
	Garda Forestieră Bucureşti
	Municipiul Bucureşti
	Municipiul Bucureşti, Călăraşi, Constanţa, Ilfov, Giurgiu, Ialomiţa, Teleorman

	3
	Garda Forestieră Cluj
	Municipiul Cluj-Napoca
	Alba, Bistriţa-Năsăud, Cluj, Maramureş

	4
	Garda Forestieră Focşani
	Municipiul Focşani
	Brăila, Buzău, Galaţi, Tulcea, Vrancea, Vaslui

	5
	Garda Forestieră Oradea
	Municipiul Oradea
	Arad, Bihor, Satu Mare, Sălaj

	6
	Garda Forestieră Ploieşti
	Municipiul Ploieşti
	Argeş, Dâmboviţa, Prahova

	7
	Garda Forestieră Râmnicu Vâlcea
	Municipiul Râmnicu Vâlcea
	Dolj, Gorj, Mehedinţi, Olt, Vâlcea

	8
	Garda Forestieră Suceava
	Municipiul Suceava
	Bacău, Botoşani, Iaşi, Neamţ, Suceava

	9
	Garda Forestieră Timişoara
	Municipiul Timişoara
	Caras-Severin, Hunedoara, Timiş



	În ceea ce priveşte suprafeţele de fond forestier naţional şi de vegetaţie forestieră din afara acestuia pentru care deţinătorii de pădure au asigurat administrarea/serviciile silvice prin structuri silvice (ocoale silvice de stat din structura Regiei Naţionale a Pădurilor – Romsilva, bazele experimentale care sunt asimilate ca și ocoale silvice de stat din structura Institutului Național de Cercetare - Dezvoltare în Silvicultură ”Marin Drăcea” şi ocoale silvice de regim) activitatea de control și pază a fost executată, conform prevederilor legale, de către personalul silvic cu atribuţii de control din aceste structuri silvice de administrare/asigurare a serviciilor silvice.
Sintetic, realizările activităţilor de control și paza pădurilor ale personalului silvic cu atribuții de control se prezintă  astfel: 
	Indicatori
	Total

	
	
	

	1. număr de controale
	236.926
	

	1. număr contravenţii constatate
	9.711
	

	1. valoarea amenzilor applicate (lei)
	21.434.400
	

	1. valoarea amenzilor încasate (lei)
	3.059.850
	

	1. material lemnos confiscat fizic (mc)
	32.159
	

	1. material lemnos confiscat valoric (mc)
	57.743
	

	1. număr infracţiuni constatate
	7.158
	

	1. volum rezultat din tăieri fără drept de arbori (mc)
	113.258
	

	1. valoarea prejudiciului din tăieri fără drept de arbori (mc)
	50.964.146
	

	1. pomi de Crăciun confiscaţi (bucăţi)
	92
	

	1. număr sesizări verificate
	5.180
	

	1. personal silvic agresat, insultat și ultragiat
	37
	



La nivel național, contravenţiile silvice au fost constatate de personal silvic din cadrul Ministerului Mediului, Apelor și Pădurilor prin Direcția Corp Control, Integritate și Anticorupție, al gărzilor forestiere (GF), al Regiei Naţionale a Pădurilor – Romsilva (RNP), al Institutului Național de Cercetare - Dezvoltare în Silvicultură ”Marin Drăcea” (INCDS) şi al ocoalelor silvice de regim. 
Pentru infracțiunile de tăiere fără drept de arbori au fost încheiate un număr de 7.015 acte de constatare. Volumul însumat al tăierilor fără drept de arbori aferent acestor acte este de 113.258 mc. În cadrul acțiunilor de control al circulației materialelor lemnoase, al instalațiilor de debitat/depozitelor și centrelor de comercializare al lemnului au fost încheiate un număr de 7.302 procese verbale de constatare a contravențiilor pentru materialele lemnoase care nu făceau dovada certă a provenienței legale. În aceste situații materialele lemnoase au fost confiscate fizic sau valoric. 
	Indicatorii de monitorizare, inspecţie şi control pentru anul 2022 au fost următorii:
Administrarea pădurilor:
· Număr controale de fond, parţiale, integritatea pădurilor, pășunat, PSI: 59.898;
· Contravenţii constatate de structurile teritoriale de specialitate ale autorităţii publice centrale care răspunde de silvicultură pentru neasigurarea administrării sau serviciilor silvice: 92;
· Valoarea amenzilor aplicate pentru neasigurarea pazei pădurilor: 79.000 lei;
· Valoarea amenzilor încasate pentru neasigurarea pazei pădurilor: 15.500 lei reprezentând 19,62% din total.
Tăieri fără drept şi furtul de arbori:
· Acte întocmite pentru fapte de tăiere fără drept de arbori: 
· 7.015 infracţiuni;
· 11 infracțiuni pentru folosirea ilegală a dispozitivului special de marcat;
· 121 contravenţii;
· Valoarea amenzilor aplicate pentru contravenții privind tăierile fără drept de arbori: 202.500 lei;
· Valoarea amenzilor încasate pentru contravenții privind tăierile fără drept de arbori: 25.000 lei reprezentând 12,34% din valoarea sancțiunilor aplicate;
· Volumul total constatat ca tăiat fără drept este de 113.258 mc, din care: 
· 26.566 mc volum identificat în controale proprii ale gărzilor forestiere și prin personal delegat de MMAP;
· 64.197 mc volum identificat de RNP – Romsilva și INCDS în păduri pe care le administrează sau pentru care asigură servicii silvice și ca urmare a controalelor de fond efectuate cu ocazia întocmirii actelor de constatare în vederea preluării suprafețelor neadministrate în pază;
· 22.495 mc identificat de ocoalele silvice de regim, în păduri pe care le administrează sau pentru care asigură servicii silvice;
· Valoarea prejudiciului din tăieri fără drept de arbori: 50.964.146 lei.
Integritatea şi permanenţa pădurilor:
· Acte privind infracţiunea de reducere a suprafeţei fondului forestier: 55;
· Contravenții întocmite pentru ocuparea fără aprobare legală a unor suprafețe din fondul forestier: 25;
· Valoarea amenzilor aplicate pentru ocuparea fără aprobare legală a unor suprafețe din fondul forestier: 141.000 lei;
· Valoarea amenzilor încasate pentru ocuparea fără aprobare legală a unor suprafețe din fondul forestier: 45.500 lei reprezentând 32,27% din valoarea sancțiunilor aplicate;
· Valoarea pagubelor din infracțiuni și contravenții pentru reducere și ocupare fără aprobare legală a unor suprafețe din fondul forestier național: 2.499.191 lei;
· Infracțiuni pentru neexecutarea lucrărilor de împădurire conform Codului Silvic: 2;
· Contravenții pentru neexecutarea lucrărilor de regenerare a pădurilor: 35.
Controlul circulaţiei materialelor lemnoase: 
· Număr controale: 101.115;
· Număr contravenţii constatate: 5.247;
· Valoarea amenzilor aplicate: 7.430.300 lei;
· Valoarea amenzilor încasate: 892.050 lei reprezentând 12% din valoarea sancțiunilor aplicate;
· Material lemnos confiscat: 22.421 mc, din care:
· 7.266 mc lemn de lucru;
· 2.601 mc cherestea;
· 12.554 mc lemn de foc;
· Pomi de Crăciun confiscaţi: 92 bucăți.
Controlul instalaţiilor, depozitelor, etc., de materiale lemnoase:
· Număr controale efectuate la instalaţii, depozite, centre de comercializare a materialului lemnos, etc.: 3.638;
· Număr infracțiuni constatate: 25;
· Număr contravenţii constatate: 2.055;
· Valoarea amenzilor aplicate: 8.993.950 lei;
· Valoarea amenzilor încasate: 1.194.850 lei reprezentând 13,28% din valoarea sancțiunilor aplicate;
· Material lemnos confiscat fizic: 9.738 mc, din care:
· 5.003 mc lemn de lucru;
· 2.891 mc cherestea;
· 1.844 mc lemn de foc;
· Material lemnos confiscat valoric: 57.743 mc, din care:
· 16.458 mc lemn de lucru;
· 16.192 mc cherestea;
· 25.093 mc lemn de foc.
Controlul exploatării masei lemnoase:
· Număr controale în parchetele de exploatare: 72.275;
· Număr contravenţii constatate: 1.616;
· Valoarea amenzilor aplicate: 3.718.200 lei;
· Valoarea amenzilor încasate: 803.000 lei reprezentând 21,59% din valoarea sancțiunilor aplicate.
Păşunatul abuziv:
· Acte privind infracţiunile pentru păşunat abuziv: 11;
· Contravenţii constatate pentru păşunat abuziv: 352;
· Valoarea amenzilor aplicate pentru contravenții privind păşunatul abuziv: 319.950 lei;
· Valoarea amenzilor încasate pentru contravenții privind păşunatul abuziv: 19.950 lei reprezentând 6,23% din valoarea sancțiunilor aplicate;
· Valoarea pagubelor din pășunat abuziv: 122.377 lei.
Incendierea pădurilor:
· Număr infracțiuni pentru incendierea pădurilor: 39;
· Număr contravenții pentru incendierea pădurilor: 5;
· Valoarea amenzilor aplicate pentru contravenții privind incendierea pădurilor: 15.000 lei;
· Valoarea amenzilor încasate pentru contravenții privind incendierea pădurilor: 2.500 lei reprezentând 16,66% din valoarea sancțiunilor aplicate;
· Valoarea pagubelor din incendierea pădurilor: 1.255.770 lei.
Sancţionarea disciplinară şi administrativă a personalului din structurile silvice de administrare:
· Număr sancţiuni aprobate: 29 din care 27 cu desfacerea contractului de muncă/retragerea autorizaţiei de practică şi 2 cu suspendarea contractului de muncă/suspendarea autorizaţiei de practică;
· Număr sancțiuni administrative aprobate: 187 cu o valoare de 125.771 lei; 
· Număr contravenții aplicate personalului silvic: 163;
· Valoarea amenzilor aplicate: 534.500 lei;
· Valoarea amenzilor încasate: 61.500 lei reprezentând 11,50% din valoarea sancțiunilor aplicate;
· Au fost verificate un număr de 5.180 sesizări.
	Totodată au fost semnalate 37 de cazuri privind insultarea, agresarea și ultragierea personalului silvic în cursul anului 2022.


9. PROGRAME, PROIECTE, REPREZENTARE INTERNAŢIONALĂ ÎN ANUL 2022

În cursul anului 2022 Ministerul Mediului, Apelor și Pădurilor, prin Directia Generală Păduri  a desfășurat următoarele acțiuni în plan internațional din domeniul de activitate al autorității publice centrale care răspunde de silvicultură:
 
- Participarea Ministerului Mediului, Apelor și Pădurilor la reuniunile grupurilor de lucru,  organizate de Comisia Europeană și Consiliul Uniunii Europene

- Participarea unei delegații a Ministerului Mediului, Apelor şi Pădurilor, din partea României, la cea de-a 17-a reuniune a Forumului Națiunilor Unite pentru Păduri, la New York, SUA, în perioada 09-13 mai 2022
- Comunicarea de informații/clarificări în cadrul cauzei 2020/2033 de la Curtea de Justiţie a Uniunii Europene - acțiune în constatarea neîndeplinirii obligațiilor privind punerea în aplicare a Regulamentului (UE) nr. 995/2010 de stabilire a obligațiilor care revin operatorilor care introduc pe piață lemn și produse din lemn , Directivei 92/43/CEE privind conservarea habitatelor naturale și a speciilor de faună și floră sălbatică, Directivei 2001/42/CE privind evaluarea efectelor anumitor planuri și programe asupra mediului, precum și Directivei 2003/4/CE privind accesul publicului la informațiile despre mediu și de abrogare a Directivei 90/313/CEE.
- Participarea la Atelierul de lucru privind cele mai bune practici în managementul durabil al pădurilor, care s–a desfășurat sub formă de videoconferință, organizat de DG Vecinătate și Negocieri de Extindere a Comisiei Europene, în colaborare cu Ministerul Mediului, Apelor şi Pădurilor (9-11 martie 2022), prin Instrumentul de Asistență Tehnică și Schimb de Informații al Comisiei Europene (TAIEX-EIR)
-Participare la reuniunile Comitetului Comun de Management al sitului natural UNESCO „Păduri primare și seculare de fag din Carpați și alte regiuni ale Europei”, în format fizic la Bad Wildungen, Germania (septembrie 2022).

10.  CONCLUZII

Administraţia silvică este responsabilă de aplicarea prevederilor amenajamentelor silvice şi rolul important al acesteia nu trebuie subestimat, având în vedere durata de timp necesară pentru realizarea și conducerea unei păduri de la instalare şi până la exploatarea acesteia fiind  necesari zeci de ani şi uneori peste un secol, o perioada lungă de timp în raport cu durata medie de viaţă a omului și a nevoilor sale materiale.
Un fenomen aparte îl constituie arboretele afectate de  fenomene de uscare,  în special  datorită secetelor prelungite, poluării industriale interne şi transfrontaliere, dar și aparitia unor fenomene meteorologice extreme care aduc adesea perturbări  majore asupra existenței arboretelor afectate.
Starea drumurilor forestiere, atât de necesare pentru administrarea optimă a fondului forestier, este cel mai adesea afectată de inundaţii și alți factori care le degradează structura și siguranța, refacerea și întreținerea acestora necesitând cel mai adesea fonduri consistente care nu sunt disponibile administratorilor de păduri. 
Dincolo de valoarea lor economică, pădurile din România au o valoare și un potenţial important din punct de vedere al utilizării multifuncţionale a funcțiilor realizate de ecosistemele forestiere, reprezentând atât o sursă de bunuri, cât şi  o paletă extinsă de factori cu efecte benefice asupra mediului. 
Peste jumătate din pădurile din România sunt clasificate ca având funcţii speciale de protecţie (protecţia solului, protecţia apelor, protecţia climei, conservarea faunei sălbatice şi funcţii de recreere), iar restul pădurilor au funcţii de producţie şi protecţie. În afara funcțiilor de protecție și de producție pădurile mai îndeplinesc și alte funcții cum sunt: recreerea şi vânătoarea, protecţia împotriva inundaţiilor (prin reglarea circuitului apei în natură), conservarea biodiversităţii (în special a habitatului faunei sălbatice), atenuarea modificărilor climatice (prin sechestrarea carbonului în sol), funcția estetică şi cea culturală.
Privită  în ansamblu  pădurea este un sistem  ecologic complex care adăposteşte o multitudine de specii vegetale şi animale, fixează solul acţionând în special împotriva eroziunii acestuia şi a alunecărilor de teren, reducând impactul factorilor poluanţi şi nu în ultimul rând constituind o sursă de material lemnos regenerabil în condiţiile unei gestionări coerente şi responsabile. Aceasta deţine un rol deosebit de important în producerea a 2/3 din oxigen  şi absobţia  CO2 din atmosferă, având totodată  şi rol de recreere prin efectele terapeutice. 
Fondul forestier național se află într-un proces continuu, generat de schimbările pe care societatea  le parcurge, atât sub influenţa factorilor interni, cât  şi a celor externi. 
Ponderea fondului forestier proprietate publică a statului  este de 48,1 %, a fondului forestier proprietate  privată este de 34,3%, a fondului forestier proprietate publică a unităţilor administrativ-teritoriale este de 16,1 % şi a fondului forestier proprietate privată a unităţilor administrativ-teritoriale este de 1,5% din fondul forestier național. Procesul de retrocedare a terenurilor forestiere a generat o diversificare a formelor de proprietate, acesta  fiind  în continuare un factor important, perturbator ca  intensitate şi efecte ce vor putea fi evaluate abia dupa o perioadă lungă de timp. 
Legislaţia în domeniul forestier este  într-un proces permanent de  adaptare și modificare, determinat de evoluţia structurii proprietăţii dar şi de amplificarea cerinţelor şi aşteptărilor societăţii privind rolul şi influenţa pe care pădurea trebuie să le îndeplinească pentru aceasta. 
Aspectele negative care afectează fondul forestier sunt cele produse de aplicarea numeroaselor modificări ale legislaţiei în domeniul reconstituirii dreptului de proprietate, cu repercursiuni negative asupra administrării eficiente a pădurilor care fac obiectul litigiilor dar şi a celor legate de atestarea domeniului public prin care se modifică regimul juridic al unor terenuri forestiere. 
Tăierile ilegale de arbori constatate în anul 2022  în pădurile proprietate publică a statului și din cele aparținând persoanelor fizice și juridice s-au menținut la nivelul ultimilor ani, ca urmare a aplicării prevederilor Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn („due diligence”) și prin adoptarea unor măsuri de întărire a capacității instituționale de control prin înființarea Gărzilor forestiere.
 Inițierea dezvoltării sistemului informatic integrat de urmărire a materialelor lemnoase SUMAL , operaţionalizarea sistemului FMIMS şi dezvoltarea sistemului ”Radarul Pădurilor”, de alertare a instituţiilor cu responsabilităţi în materie, a avut ca efect diminuarea fenomenului infracțional din silvicultură. 
În acest context, managementul pădurilor României este necesar să fie abordat la scară globală, regională şi locală urmărind totodată optimizarea multiplelor funcţii specifice ecosistemelor forestiere: economice, ecologice, sociale, culturale, asigurând generaţiilor viitoare satisfacerea propriilor nevoi, pe baza amenajamentului silvic. 
Pădurea produce masă lemnoasă necesară societăţii umane, reprezintând și o sursă regenerabilă de alte produse (faună de interes cinegetic, peşte din apele de munte, din crescătorii, bălţi şi iazuri din fondul forestier, materii prime necesare industriei farmaceutice, fructe de pădure, seminţe forestiere, plante medicinale şi aromatice, răşină, ciuperci comestibile, arbori şi arbuşti ornamentali) dar şi de beneficii considerabile şi necuantificabile financiar pentru societatea umană.
Presiunile antropice  au crescut în intensitate în ultimele cinci decenii şi sunt în legătură directă cu extinderea aglomerărilor urbane, a căilor de acces către acestea și instalarea de locuințe în zone izolate, toate acestea contribuind la reducerea sau dispariţia suprafeţelor acoperite cu vegetaţie forestieră dar și  la perturbarea ecosistemelor forestiere. 
            Reconstrucţia ecologică reprezintă un demers deosebit de important deoarece urmăreşte reintroducerea în circuitul productiv a terenurilor  care si-au pierdut parţial sau total capacitatea de producţie agricolă.
Pentru o evoluţie pozitivă a ecosistemelor forestiere sunt necesare eforturi coordonate pentru alocarea de fonduri substanţiale destinate conştientizării populaţia şi reducerii presiunii antropice asupra pădurii. De asemenea sunt necesare fonduri pentru prevenirea și combaterea tăierilor ilegale și administrarea  în regim silvic a întregului fond forestier. 
După naționalizarea pădurilor, o atenție deosebită s-a acordat realizării lucrărilor de împădurire care au înregistrat ritmuri anuale ridicate: 1950-60.100 ha, 1955-69.802 ha, 1960-79.328, astfel că în decurs de 11 ani s-au împădurit 867.628 ha (78900 ha/an în medie, 216 ha/zi, 9 ha/ora) din care 69.404 ha (8%) în terenuri degradate. În cursul anului 2022 s-au împădurit  8.200 ha, care a reprezentat 33,6% din suprafața totală regenerată de 23.984 ha. În ultimii zece ani s-au împădurit 269.681 ha, cu un ritm mediu de 73,9 ha pe zi, rezultând că au fost împădurite în medie în România între anii 2013-2022 câte 3,1 ha de pădure pe oră.
Regenerarea fondului forestier trebuie să constituie o prioritate pentru sectorul silvic astfel încât noile generații de arbori destinate să înlocuiască  arboretele mature (extrase prin lucrări de recoltare) să poată realiza arborete stabile și productive. Modul în care astăzi regenerăm pădurile se va reflecta în următorii o sută de ani, când aceste arborete vor atinge maturitatea.
În contextul complex  al protejării resurselor forestiere globale, gestionarea optimă a resurselor forestiere naționale necesită existența unor prevederi legislative coerente și aplicabile  în practică, atât prin intermediul tehnologiei cât  mai ales cu ajutorul resurselor umane, capabile să  înțelegă și să  implementeze politicile forestiere naționale și europene.  




SURSE

· Statistica activităților din silvicultură anul 2022- Institutul Național de Statistică

· Raport privind starea fondului forestier administrat de Regia Națională a Pădurilor-Romsilva în anul 2022

· Monitoringul forestier în anul 2022-Institutul Național de Cercetare-Dezvoltare în Silvicultură “Marin Drăcea“


· Ministerul Mediului, Apelor și Pădurilor, prin: 
· Direcția Generală Politici și Strategii în Silvicultură
· Direcția Corp Control, Integritate și Anticorupție




Proprietate publica a statului 
48,1%


Proprietate privata a persoanelor fizice si juridice
34,3%


Proprietate publica a UAT
16,1%


Proprietate privata a UAT
1,5%



Tipul I funcţional  3%


Tipul II funcţional  21%  


Tipul III funcţional  8 %  
Tipul IV funcţional  21 %  


nu sunt permise intervenţii silviculturale. Prin excepţie, în anumite situaţii, acestea  se pot realiza cu acordul Academiei Române.


sunt permise numai lucrări de conservare.


sunt permise tratamente intensive care promovează regenerarea naturală. Prin excepţie, la molid, pin, plop euramerican, salcam, salcie se pot aplica tăieri rase. 


Tipul V funcţional  5%  
Tipul VI funcţional  42%  


sunt permise toate tipurile de tratamente. 


Structura pădurilor pe specii și grupe de specii

molid	brad	alte rășinoase	fag	cvercinee	diverse specii tari	diverse specii moi	569221	142741	64047	971242	550854	516500	212640	Structura pădurilor pe grupe funcționale 


Grupa I - păduri cu funcții speciale de protecție	Grupa a II-a - păduri cu funcții de producție și protecție	2054931	972314	
Munte	Deal	Câmpie	0.59699999999999998	0.33800000000000013	6.5000000000000002E-2	Sales	
molid	brad	alte rasinoase	fag	cvercinee	diverse tari	diverse moi	19.3	4.3	2.1	30.5	16.3	20.7	6.7	
[CATEGORY NAME] 
[PERCENTAGE]
[CATEGORY NAME]
 [PERCENTAGE]
[CATEGORY NAME]
 [PERCENTAGE]
[CATEGORY NAME]
[PERCENTAGE]
[CATEGORY NAME]
 [PERCENTAGE]
[CATEGORY NAME] [PERCENTAGE]
 [CATEGORY NAME] [PERCENTAGE]
molid	brad	alte rășinoase	fag	cvercinee	diverse specii tari	diverse specii moi	576658	145149	65414	973950	551914	518335	212526	

1-	>	20	21-	>	40	41-	>	60	61-	>	80	81-	>	100	101-	>	120	121-	>	140	141-	>	160	161-	>	180	181-	>	200	0.113	0.20400000000000001	0.18700000000000006	0.18900000000000006	0.14600000000000005	8.7000000000000022E-2	3.6999999999999998E-2	1.7000000000000001E-2	9.0000000000000028E-3	1.0999999999999998E-2	Evoluția suprafeţelor regenerate, pe tipuri de regenerări, în perioada 2013 – 2022

Regenerări naturale	2013	2014	2015	2016	2017	2018	2019	2020	2021	2022	15848	16997	16904	16841	17296	17972	16016	17162	15904	19781	Regenerări artificiale	2013	2014	2015	2016	2017	2018	2019	2020	2021	2022	10437	12508	11846	11615	10736	9071	8443	8027	8077	8200	



Evolutia suprafetelor regenerate in fond forestier proprietate publica a statului

regenerari naturale	2017	2018	2019	2020	2021	2022	9916	9850	9149	9253	9167	10798	regenerari artificiale	2017	2018	2019	2020	2021	2022	6068	4732	5182	4830	4745	4839	



Evolutia suprafetelor regenerate in fond forestier al altor detinatori administrat de R.N.P. - Romsilva

regenerari naturale	2017	2018	2019	2020	2021	2022	959	804	800	976	773	861	regenerari artificiale	2017	2018	2019	2020	2021	2022	1136	727	688	759	799	743	



37,6%
2,1%
0,3%
60,0%

T de regenerare în codru*	T de regenerare în crâng	T de substituiri	T de conservare	0.47462432042443431	2.3531898147473612E-2	5.5021935897622814E-3	0.49634158783833032	Volum de masă lemnoasă recoltat în ultimii 5 ani (mii mc)

Volum (mii mc)	
2018	2019	2020	2021	2022	9595.9	9447	9250.1	10063.5	9300.1	



Structura pe specii a volumului masei lemnoase recoltate în anul 2022

[VALUE]

Răşinoase	Fag	Stejari	Diverse Tari	Diverse Moi	0.31585681874388444	0.30365264889624843	0.11146116708422489	0.14460059569251943	0.12442876958312277	

Structura pe natură de produse a masei lemnoase recoltată în anul 2022




Principale - 4882.4 mii mc	Conservare - 497.9 mii mc	Accidentale I - 1319.5 mii mc	Secundare - 2078.9 mii mc	Accidentale II 142.9 mii mc	Igienă - 378.5 mii mc	0.5249836023268567	5.3537058741303864E-2	0.14188019483661468	0.22353523080396989	1.536542617821314E-2	4.0698487113041804E-2	

Structura aplicării tratamentelor în anul 2022 (ha)

ha 	
Progresive	Succesive	Grădinărite	Conservare	Crâng	Rase	Substituiri-refaceri	33580	971	2447	12828	3292	1871	410	


Lucrări de îngrijire a arboretelor (ha)

Lucrări de îngrijire a arboretelor	
2017	2018	2019	2020	2021	2022	113232	103135	107360	103715	102619	105703	



dinamica suprafeței afectate de incendii forestiere în românia în perioada 2000-2022 (hA)

13152

2000	2001	2002	2003	2004	2005	2006	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	3606.7	1001.4	3536.1	762.4	123.7	162	946.4	2528.6999999999998	373	974	205.5	2194.6999999999998	6624	421	217	1671	675	2459	1341	2495	5152	2101	13090	2	
1	Perioada


Suprafața afectată




Dinamica numărului de incendii forestiere produse în România
în perioada 2000 - 2022

1 021

2000	2001	2002	2003	2004	2005	2006	2007	2008	2009	2010	2011	2012	2013	2014	2015	2016	2017	2018	2019	2020	2021	2022	688	268	516	203	34	64	105	478	91	190	70	340	911	116	83	250	174	447	158	425	627	278	1015	anul


Numărul incendiilor forestiere



Evoluția suprafeței fondului forestier național 
2013-2022 (mii ha)


2013	2014	2015	2016	2017	2018	2019	2020	2021	2022	6539	6545	6555	6559	6565	6583	6592	6604	6607	6613	

